SK Úradný vestník Európskej únie L 191/102

ROZHODNUTIE RADY

zo 14. mája 2012

o uzavretí Dobrovoľnej dohody o partnerstve medzi Európskou úniou a Stredoafrickou republikou o vynútiteľnosti práva a správe v lesnom hospodárstve a obchode s drevom a produktmi z dreva, ktoré sa dovážajú do Európskej únie (FLEGT)

(2012/374/EÚ)

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 207 ods. 3 prvý pododsek a jej článok 207 ods. 4 prvý pododsek v spojení s článkom 218 ods. 6 písm. a) a v) a článkom 218 ods. 7,

so zreteľom na návrh Európskej komisie,

so zreteľom na súhlas Európskeho parlamentu,

keďže:

(1) Komisia v oznámení Európskemu parlamentu a Rade z mája 2003 s názvom Vynútiteľnosť práva, správa a obchod v lesnom hospodárstve (FLEGT) – návrh na akčný plán Európskej únie vyzvala, aby sa prijali opatrenia proti nezákonnej ťažbe dreva prostredníctvom dobrovoľných dohôd o partnerstve s krajinami produkujúcimi drevo. Závery Rady týkajúce sa tohto akčného plánu boli prijaté v októbri 2003 (1) a Európsky parlament prijal uznesenie v tejto veci 11. júla 2005 (2).

(2) V súlade s rozhodnutím Rady 2011/790/EÚ (3) Dobrovoľná dohoda o partnerstve medzi Európskou úniou a Stredoafrickou republikou o vynútiteľnosti práva a správe v lesnom hospodárstve a obchode s drevom a produktmi z dreva, ktoré sa dovážajú do Európskej únie (FLEGT) (ďalej len „dohoda“) bola podpísaná 28. novembra 2011, s výhradou jej uzavretia.

(3) Dohoda by sa mala uzavrieť,

PRIJALA TOTO ROZHODNUTIE:

Článok 1

Týmto sa v mene Únie schvaľuje podpis Dobrovoľnej dohody o partnerstve medzi Európskou úniou a Stredoafrickou republikou o vynútiteľnosti práva a správe lesného hospodárstva a obchode s drevom a produktmi z dreva, ktoré sa dovážajú do Európskej únie (FLEGT) (ďalej len „dohoda“).

Text dohody je pripojený k tomuto rozhodnutiu.

Článok 2

Týmto sa predseda Rady poveruje určiť osobu splnomocnenú oznámiť v mene Únie v súlade s článkom 30 dohody súhlas Únie s tým, že bude touto dohodou viazaná.

Článok 3

V rámci spoločného výboru na vykonávanie dohody zriadeného v súlade s článkom 19 tejto dohody zastupujú Európsku úniu zástupcovia Komisie.

Členské štáty sa môžu zúčastňovať na stretnutiach spoločného výboru na vykonávanie dohody ako členovia delegácie Únie.

Článok 4

Na účely zmien a doplnení príloh k dohode na základe jej článku 26 ods. 3 sa Komisia týmto splnomocňuje, aby v súlade s postupom ustanoveným v článku 11 ods. 3 nariadenia Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva (4) schválila takéto zmeny a doplnenia v mene Únie.

Článok 5

Toto rozhodnutie nadobúda účinnosť dňom jeho prijatia.

V Bruseli 14. mája 2012 Za Radu predsedníčka M. GJERSKOV

(1) Ú. v. EÚ C 268, 7.11.2003, s. 1.

(2) Ú. v. EÚ C 157E, 6.7.2006, s. 482.

(3) Ú. v. EÚ L 320, 3.12.2011, s. 2.

(4) Ú. v. EÚ L 347, 20.12.2005, s. 1.

SK Úradný vestník Európskej únie L 191/103

DOBROVOĽNÁ DOHODA

o partnerstve medzi Európskou úniou a Stredoafrickou republikou o vynútiteľnosti práva a správe v lesnom hospodárstve a obchode s drevom a produktmi z dreva, ktoré sa dovážajú do Európskej únie (FLEGT)

EURÓPSKA ÚNIA, ďalej len „Únia“,

na jednej strane,

a

STREDOAFRICKÁ REPUBLIKA, ďalej len „SAR“,

na druhej strane,

ďalej spolu len „zmluvné strany“,

SO ZRETEĽOM na úzke vzťahy spolupráce medzi Úniou a SAR, najmä v rámci Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na druhej strane, podpísanej v Cotonou 23. júna 2000 (1) a revidovanej v Luxemburgu 25. júna 2005, ďalej len „dohoda z Cotonou“,

SO ZRETEĽOM na nariadenie Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva (2),

KEĎŽE oznámenie Komisie Rade a Európskemu parlamentu o akčnom pláne Európskej únie pre vynútiteľnosť práva, správu a obchod v lesnom hospodárstve (FLEGT) (3) je prvým krokom v naliehavom boji proti nelegálnej ťažbe dreva a ňou spojenému obchodu,

ODVOLÁVAJÚC SA na vyhlásenie ministrov z Yaoundé zo 16. októbra 2003 o vynútiteľnosti práva a správe v lesnom hospodárstve,

ODVOLÁVAJÚC SA na právne nezáväzné autoritatívne vyhlásenie k zásadám globálnej dohody o využívaní, ochrane a trvalo udržateľnom rozvoji všetkých typov lesov z roku 1992 a na nedávne prijatie Valným zhromaždením Organizácie Spojených národov právne nezáväzného nástroja pre všetky typy lesov (4),

MAJÚC NA PAMÄTI dôležitosť zásad trvalo udržateľného lesného hospodárstva uvedených v Deklarácii z Ria de Janeiro o životnom prostredí a rozvoji z roku 1992 v kontexte ochrany a trvalo udržateľného lesného hospodárstva, a najmä zásady 10 týkajúcej sa dôležitosti zvyšovania verejnej informovanosti a účasti na diskusiách o životnom prostredí a zásady 22 týkajúcej sa dôležitej úlohy domorodého obyvateľstva a iných miestnych spoločenstiev v správe životného prostredia a v rozvoji,

ODVOLÁVAJÚC SA na Dohovor o medzinárodnom obchode s ohrozenými druhmi voľne žijúcich živočíchov a rastlín (CITES), a najmä na požiadavku, aby sa povolenia na vývoz CITES vydávané zmluvnými stranami pre exempláre druhov v prílohách I, II alebo III vydávali len za určitých podmienok, predovšetkým aby tieto exempláre neboli nadobudnuté v rozpore so zákonmi na ochranu živočíchov a rastlín,

ROZHODNUTÉ usilovať o minimalizovanie negatívneho vplyvu na miestne a domorodé spoločenstvá a na chudobné obyvateľstvo, ktorý môže vzniknúť ako priamy dôsledok vykonávania tejto dohody,

ZNOVA POTVRDZUJÚC význam, ktorý zmluvné strany prikladajú rozvojovým cieľom dohodnutým na medzinárodnej úrovni a rozvojovým cieľom tisícročia Spojených národov,

ZNOVA POTVRDZUJÚC význam, ktorý zmluvné strany prikladajú zásadám a pravidlám, ktoré upravujú mnohostranné obchodné systémy, najmä právam a povinnostiam ustanoveným vo Všeobecnej dohode o clách a obchode (GATT) z roku 1994 a v iných mnohostranných dohodách z prílohy IA Marakéšskej dohody o založení Svetovej obchodnej organizácie (WTO) z 15. apríla 1994, ako aj potrebe uplatňovať ich transparentným a nediskriminačným spôsobom,

KEĎŽE vôľa SAR konať v záujme trvalo udržateľného využívania lesných zdrojov v súlade s cieľmi partnerstva v oblasti lesov povodia rieky Kongo, ktorého je členom a ktoré vzniklo v januári 2003 v nadväznosti na svetový samit o trvalo udržateľnom rozvoji, ktorý sa konal v roku 2002 v Johannesburgu, na fóra o vodnom, lesnom, poľovnom a rybnom hospodárstve v septembri 2003, na medzinárodné dohody a zmluvy, najmä na Dohodu o ochrane lesných ekosystémov a trvalo udržateľnom hospodárení v nich z 5. februára 2005, ktorou sa zriadila Stredoafrická komisia pre lesné hospodárstvo, a na zákon 08.22 zo 17. októbra 2008 lesného zákonníka SAR,

KEĎŽE stredoafrický systém overovania zákonnosti pôvodu produktov z dreva sa vzťahuje na všetok vývoz, a nielen na vývoz do Únie,

SA DOHODLI TAKTO:

Článok 1

Predmet úpravy

Predmetom úpravy tejto dohody v súlade so spoločným záväzkom zmluvných strán zabezpečiť trvalo udržateľné obhospodarovanie všetkých typov lesov je poskytnúť právny rámec, ktorý má zaistiť, aby všetky produkty z dreva dovezené do Únie zo SAR, na ktoré sa vzťahuje táto zmluva, boli získané legálne, a tým podporovať obchod s týmito produktmi z dreva.

Táto dohoda zároveň poskytuje základ pre dialóg a spoluprácu medzi zmluvnými stranami s cieľom uľahčovať a podporovať jej úplné vykonávanie a posilňovať vynútiteľnosť práva a správu v lesnom hospodárstve.

Článok 2

Vymedzenie pojmov

Na účely tejto dohody sa uplatňuje toto vymedzenie pojmov:

a) „dovoz do Únie“ znamená prepustenie do voľného obehu produktov z dreva v Únii v zmysle článku 79 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (5), a ktoré sa nemôžu hodnotiť ako „tovar neobchodného charakteru“ podľa vymedzenia uvedeného v článku 1 bode 6 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (6);

b) „vývoz“ znamená výstup alebo fyzický odsun z územia SAR produktov z dreva vyprodukovaných alebo získaných v SAR s výnimkou produktov z dreva, ktoré sú v režime tranzitu cez stredoafrické územie pod kontrolou colných orgánov SAR;

c) „produkty z dreva“ znamenajú produkty uvedené v prílohe I;

d) „kód HS“ znamená štvormiestny alebo šesťmiestny číselný kód uvedený v nomenklatúre harmonizovaného systému na opis a číselné označovanie tovaru Svetovej colnej organizácie v súlade s kombinovanou nomenklatúrou Európskej únie a Hospodárskeho a menového spoločenstva Strednej Afriky (CEMAC);

e) „licencia FLEGT“ znamená licenciu, ktorá sa vzťahuje na zásielku legálne získaných produktov z dreva;

f) „licenčný orgán“ znamená orgán určený SAR na vydávanie a potvrdzovanie licencií FLEGT;

g) „príslušné orgány“ znamenajú orgány určené členskými štátmi Únie na prijímanie, uznávanie a overovanie licencií FLEGT;

h) „zásielka“ znamená množstvo produktov z dreva, na ktoré sa vzťahuje licencia FLEGT, ktoré odosielateľ zašle a ktoré sa predloží na prepustenie do voľného obehu colnému úradu v Únii;

i) „legálne vyprodukované alebo získané drevo“ znamená drevo a produkty z dreva vyťažené alebo dovezené a vyprodukované v súlade s právnymi predpismi uvedenými v prílohe II.

Článok 3

Licenčný systém FLEGT

1. Licenčný systém vzťahujúci sa na vynútiteľnosť práva, správu a obchod v lesnom hospodárstve (ďalej len „licenčný systém FLEGT“) sa medzi zmluvnými stranami ustanovuje prostredníctvom tejto dohody. Týmto systémom sa zavádza súbor postupov a požiadaviek, ktorého cieľom je prostredníctvom licencií FLEGT kontrolovať a potvrdzovať, že produkty z dreva zaslané do Únie sú vyprodukované alebo získané zákonným spôsobom. V súlade s nariadením (ES) č. 2173/2005 Únia prijíma len tie zásielky zo SAR na dovoz do Únie, na ktoré sa vzťahuje licencia FLEGT.

2. Licenčný systém FLEGT sa uplatňuje na produkty z dreva uvedené v prílohe I.

3. Zmluvné strany súhlasia s tým, že vykonajú všetky potrebné opatrenia na uplatňovanie licenčného systému FLEGT v súlade s článkom 12 tejto dohody.

Článok 4

Licenčný orgán

1. SAR určí licenčný orgán a jeho údaje oznámi Európskej komisii. Obidve zmluvné strany sprístupnia tieto informácie verejnosti.

2. Licenčný orgán preverí, či boli produkty z dreva legálne vyprodukované alebo získané v súlade s právnymi predpismi uvedenými v prílohe II. Vydá licenciu FLEGT vzťahujúcu sa na odoslanie produktov z dreva, ktoré sú legálne vyprodukované alebo získané v SAR a určené na vývoz do Únie a v náležitých prípadoch potrebnú dokumentáciu týkajúcu sa produktov z dreva v režime tranzitu cez stredoafrické územie pod kontrolou colných orgánov SAR.

3. Licenčný orgán nevydáva licencie FLEGT na žiadne produkty z dreva, ktoré sa skladajú z produktov z dreva dovezených do SAR z tretej krajiny vo forme, v ktorej zákony danej tretej krajiny zakazujú vývoz, alebo pri ktorých existuje dôkaz, že tieto produkty z dreva boli vyprodukované alebo získané v rozpore so zákonmi krajiny, kde sa stromy vyťažili, alebo budú takéto produkty z dreva obsahovať.

4. Licenčný orgán dodržiava svoje postupy vydávania licencií FLEGT a sprístupní ich verejnosti. Uchováva aj záznamy o všetkých zásielkach, na ktoré sa vzťahujú licencie FLEGT, a pri dodržiavaní vnútroštátnych právnych predpisov o ochrane údajov poskytuje tieto záznamy na účely nezávislého auditu, pričom zachováva dôvernosť informácií o priemyselnom vlastníctve vývozcov.

Článok 5

Príslušné orgány Únie

1. Európska komisia oznámi SAR údaje o príslušných orgánoch jednotlivých členských štátov Únie a ich príslušnú územnú pôsobnosť.

2. Príslušné orgány overia, či pred prepustením do voľného obehu v Únii získala každá zásielka platnú licenciu FLEGT. V prípade pochybnosti o platnosti licencie FLEGT sa môže toto prepustenie do voľného obehu pozastaviť a zásielka zadržať. Postupy, ktorými sa riadi prepustenie zásielok, na ktoré sa vzťahuje licencia FLEGT, do voľného obehu v Únii, sú opísané v prílohe III.

3. Príslušné orgány budú aktualizovať a každoročne zverejňovať záznamy o prijatých licenciách FLEGT.

4. V súlade s vnútroštátnymi právnymi predpismi o ochrane údajov príslušné orgány poskytujú osobám a inštitúciám, ktoré SAR určila ako nezávislého audítora, prístup k náležitým dokumentom a údajom.

5. Príslušné orgány Únie sa zdržia vykonania činnosti opísanej v článku 5 ods. 2, pokiaľ ide o produkty z dreva pochádzajúce z druhov vymenovaných v dodatkoch k Dohovoru o medzinárodnom obchode s ohrozenými druhmi voľne žijúcich živočíchov a rastlín (CITES), ak sa na tieto produkty vzťahujú ustanovenia v oblasti kontroly predpísané nariadením Rady (ES) č. 338/97 z 9. decembra 1996 o ochrane voľne žijúcich živočíchov a rastlín reguláciou obchodu s nimi (7). Licenčný systém FLEGT však poskytuje istotu legálnej ťažby týchto produktov.

Článok 6

Licencie FLEGT

1. Licencie FLEGT vydáva licenčný orgán ako prostriedok, ktorým sa potvrdzuje, že produkty z dreva sú vyprodukované alebo získané zákonným spôsobom.

2. Licencie FLEGT sa vyhotovujú na formulári vo francúzštine.

3. Zmluvné strany môžu po spoločnej dohode zriadiť elektronický systém na vydávanie, zasielanie a prijímanie licencií FLEGT.

4. Postup vydávania licencií FLEGT, ako aj technické špecifikácie, sú opísané v prílohe IV.

Článok 7

Vymedzenie legálne vyprodukovaného dreva

Na účely tejto dohody je pojem „legálne vyprodukované alebo získané drevo“ vymedzený v prílohe II. V tejto prílohe sú uvedené aj vnútroštátne právne predpisy SAR, ktoré musia byť dodržané, aby sa na produkty z dreva mohla vydať licencia FLEGT. Príloha obsahuje aj dokumentáciu s kritériami, ukazovateľmi a verifikátormi, ktoré slúžia na preukázanie súladu s právnymi predpismi, nazývanú „tabuľka zákonnosti“.

Článok 8

Overovanie legálne vyprodukovaného alebo získaného dreva

1. SAR zavedie systém alebo systémy na overovanie, či produkty z dreva určené na odoslanie boli vyprodukované alebo získané legálne a či sa do Únie vyvážajú len takto overené zásielky. Tento systém alebo systémy overovania zahŕňajú kontrolu súladu, aby sa poskytla záruka, že produkty z dreva určené na vývoz do Únie boli legálne vyprodukované alebo získané a že licencie FLEGT neboli vydané na zásielky produktov z dreva, ktoré nebolo legálne vyprodukované alebo získané alebo ktorého pôvod je neznámy. Systém alebo systémy zahŕňajú aj postupy, ktorých účelom je zaistiť, aby sa drevo nezákonného alebo neznámeho pôvodu nedostalo do dodávateľského reťazca.

2. Systém alebo systémy slúžiace na overovanie toho, či sú zásielky produktov z dreva legálne vyprodukované alebo získané, sú opísané v prílohe V.

Článok 9

Konzultácie o platnosti licencií FLEGT

1. V prípade pochybnosti o platnosti licencie FLEGT môže dotknutý príslušný orgán požiadať licenčný orgán o doplnkové informácie.

2. Ak licenčný orgán neodpovie v lehote 21 kalendárnych dní od dátumu doručenia žiadosti, príslušný orgán bude konať v súlade s platnými vnútroštátnymi právnymi predpismi a licenciu neuzná. Ak z doplnkových informácií vyplynie, že údaje uvedené na licencii nezodpovedajú zásielke, príslušný orgán bude konať v súlade s platnými vnútroštátnymi právnymi predpismi a licenciu neuzná.

3. V prípade pretrvávajúcich nezhôd alebo ťažkostí pri konzultáciách týkajúcich sa licencií FLEGT je možné vec predložiť spoločnému výboru pre vykonávanie dohody.

Článok 10

Nezávislý audítor

1. SAR si na základe konzultácie s Úniou najme služby nezávislého audítora na účely vykonania úloh vymenovaných v prílohe VI.

2. Nezávislý audítor je subjekt, ktorý nemá žiadny konflikt záujmov vyplývajúci z akéhokoľvek organizačného alebo obchodného vzťahu s Úniou alebo regulačnými orgánmi sektora lesného hospodárstva SAR, jej licenčným orgánom, žiadnymi orgánmi, ktoré licenčný orgán poveril overovaním zákonnosti produkcie dreva, ani žiadnymi subjektmi vykonávajúcimi obchodnú činnosť v jej sektore lesného hospodárstva.

3. Nezávislý audítor postupuje v súlade so zdokumentovanou štruktúrou riadenia a so zverejnenými politikami, metódami a postupmi, ktoré zodpovedajú najosvedčenejším postupom uznaným na medzinárodnej úrovni.

4. Nezávislý audítor predkladá sťažnosti, ktoré vyplynú z jeho práce, spoločnému výboru pre vykonávanie dohody.

5. Nezávislý audítor pravidelne vypracúva kompletné a súhrnné správy podľa prílohy VI.

6. Zmluvné strany uľahčia prácu nezávislému audítorovi najmä zabezpečením prístupu k informáciám potrebným na plnenie jeho úloh na území obidvoch zmluvných strán. Zmluvné strany sa však môžu v súlade s príslušnými vnútroštátnymi právnymi predpismi o ochrane údajov zdržať zverejnenia všetkých informácií, ktoré nie sú oprávnení poskytnúť.

Článok 11

Nezrovnalosti

Zmluvné strany sa navzájom informujú, ak majú podozrenie alebo objavia dôkaz o obchádzaní zákona alebo nezrovnalosti v licenčnom systéme FLEGT, najmä pokiaľ ide:

a) o obchádzanie obchodu hlavne presmerovaním obchodných tokov zo SAR do Únie cez tretiu krajinu, pričom zámerom operácie je pravdepodobne predísť predloženiu žiadosti o licenciu;

b) o vydávanie licencií FLEGT na produkty z dreva dovezené aj z podozrivých zdrojov z tretích krajín alebo

c) o podvod pri získavaní alebo využívaní licencií FLEGT.

Článok 12

Dátum začatia uplatňovania licenčného systému FLEGT

1. Zmluvné strany sa prostredníctvom spoločného výboru pre vykonávanie dohody vzájomne informujú, hneď ako usúdia, že vykonali prípravné práce potrebné na úplné uplatňovanie licenčného systému FLEGT.

2. Zmluvné strany si prostredníctvom spoločného výboru pre vykonávanie dohody objednajú nezávislé hodnotenie licenčného systému FLEGT založené na kritériách vymedzených v prílohe VII. V hodnotení sa určí, či systém overovania zákonnosti pôvodu, na ktorom je založený licenčný systém FLEGT, ako je uvedený v prílohe V, primerane plní svoje funkcie a či sú v Únii zavedené systémy umožňujúce prijímať, overovať a uznávať licencie FLEGT, ako sú opísané v článku 5 a v prílohe III.

3. Na základe odporúčaní spoločného výboru pre vykonávanie dohody sa obidve zmluvné strany dohodnú na termíne, od ktorého by sa mal licenčný systém FLEGT plne uplatňovať.

4. Obidve zmluvné strany odporúčanie preskúmajú a navzájom sa písomne informujú o svojom súhlase s odporúčaním.

Článok 13

Uplatňovanie systému overovania zákonného pôvodu produktov z dreva nevyvážaných do Únie

SAR používa systém alebo systémy na overovanie zákonného pôvodu dreva opísané v prílohe V pri produktoch z dreva vyvážaných na trhy mimo Únie.

Článok 14

Harmonogram vykonávania tejto dohody

1. Zmluvné strany schvaľujú harmonogram vykonávania dohody, ktorý sa nachádza v prílohe VIII.

2. Zmluvné strany prostredníctvom spoločného výboru pre vykonávanie dohody vyhodnotia dosiahnutý pokrok vo vykonávaní dohody so zreteľom na harmonogram stanovený v prílohe VIII.

Článok 15

Sprievodné opatrenia

1. Zmluvné strany označili oblasti uvedené v prílohe IX ako oblasti, v ktorých si vykonávanie tejto dohody vyžaduje dodatočné technické a finančné zdroje.

2. Poskytnutie týchto dodatočných zdrojov podlieha bežným postupom plánovania pomoci Únie a jej členských štátov SAR, ako aj rozpočtovým postupom samotnej SAR.

3. Zmluvné strany zvažujú potrebu spoločnej dohody, prostredníctvom ktorej sa bude koordinovať financovanie a technické prínosy Európskej komisie a členských štátov Únie na podporu týchto opatrení.

4. SAR dohliada na to, aby posilnenie kapacít pre vykonávanie tejto dohody bolo prevzaté do vnútroštátnych nástrojov plánovania, akými sú stratégie znižovania chudoby.

5. Zmluvné strany zabezpečia, aby sa činnosti spojené s vykonávaním tejto dohody koordinovali s príslušnými existujúcimi alebo budúcimi rozvojovými programami a iniciatívami.

6. Poskytnutie týchto zdrojov podlieha postupom, ktorými sa riadi pomoc Únie, ako sú ustanovené v dohode z Cotonou, a postupom, ktorými sa riadi dvojstranná pomoc členských štátov Únie SAR.

Článok 16

Zapojenie zainteresovaných strán do vykonávania tejto dohody

1. SAR zapája zainteresované strany do vykonávania tejto dohody v súlade so smernicami Stredoafrickej komisie pre lesné hospodárstvo o zapojení mimovládnych organizácií, miestneho obyvateľstva a domorodých národov.

2. Únia pravidelne konzultuje so zainteresovanými stranami v oblasti vykonávania tejto dohody, pričom berie do úvahy svoje záväzky plynúce z Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia z roku 1998.

Článok 17

Sociálne záruky

1. V záujme minimalizovania prípadného negatívneho vplyvu sa zmluvné strany dohodli, že sa budú viac zaujímať o spôsob života potenciálne zasiahnutých domorodých a miestnych spoločenstiev vrátane spoločenstiev zapojených do nelegálnej ťažby.

2. Zmluvné strany dozerajú na vplyv tejto dohody na tieto spoločenstvá, pričom prijímajú primerané opatrenia na zmiernenie negatívneho vplyvu. Zmluvné strany sa môžu dohodnúť na dodatočných opatreniach na zmiernenie tohto negatívneho vplyvu.

Článok 18

Opatrenia na stimuláciu trhov

So zreteľom na svoje medzinárodné záväzky sa Únia usiluje podporovať výhodný prístup produktov z dreva spadajúcich do pôsobnosti tejto dohody na svoj trh. Takéto úsilie zahŕňa:

a) podporu politík verejného a súkromného nákupu, ktoré uznávajú úsilie o zabezpečenie zásobovania produktmi lesného hospodárstva zákonného pôvodu, a

b) podporu produktov, na ktoré sa vzťahuje licencia FLEGT na trhu Únie.

Článok 19

Spoločný výbor pre vykonávanie dohody

1. Zmluvné strany zriaďujú spoločný výbor pre vykonávanie dohody, aby uľahčili monitorovanie a hodnotenie tejto dohody.

2. Každá zmluvná strana menuje svojich zástupcov v spoločnom výbore pre vykonávanie dohody. Výbor prijíma svoje rozhodnutia na základe konsenzu.

3. Spoločný výbor pre vykonávanie dohody uľahčuje dialóg a výmenu efektívnych a pravidelných informácií medzi zmluvnými stranami s cieľom zabezpečiť optimálne fungovanie tejto dohody a môže preskúmať akúkoľvek záležitosť súvisiacu s účinným fungovaním tejto dohody. Podrobné úlohy spoločného výboru pre vykonávanie dohody sú opísané v prílohe X.

4. Spoločný výbor pre vykonávanie dohody:

a) sa schádza najmenej raz za do roka v deň, na ktorom sa zmluvné strany dohodnú;

b) spoločne vypracúva program činností a referenčný rámec pre spoločné opatrenia;

c) vypracúva vlastný rokovací poriadok;

d) predsedá schôdzam buď striedavo prostredníctvom zástupcov každej strany, alebo formou spolupredsedníctva;

e) dohliada na to, aby jeho práca bola čo možno najtransparentnejšia a aby informácie týkajúce sa jeho práce a rozhodnutí boli prístupné verejnosti;

f) môže vytvoriť pracovné skupiny alebo iné pomocné útvary pre pracovné oblasti, ktoré si vyžadujú osobitné odborné znalosti.

5. Spoločný výbor pre vykonávanie dohody uverejňuje výročnú správu. Podrobnosti týkajúce sa obsahu tejto správy sú opísané v prílohe XI k tejto dohode.

6. V období medzi parafovaním tejto dohody a nadobudnutím jej platnosti sa zavedie spoločný konzultačný a monitorovací mechanizmus na uľahčenie vykonávania tejto dohody.

Článok 20

Komunikácia týkajúca sa vykonávania tejto dohody

1. Zástupcami strán zodpovednými za oficiálnu komunikáciu týkajúcu sa vykonávania tejto dohody sú:

a) za SAR: minister vodného, lesného, poľovného a rybného hospodárstva;

b) za Úniu: vedúci delegácie Európskej únie v SAR.

2. Zmluvné strany si vzájomne poskytujú informácie potrebné pre vykonávanie tejto dohody.

Článok 21

Podávanie správ a zverejňovanie informácií

1. Zverejňovanie informácií je jedným z kľúčových prvkov tejto dohody na podporu správy. Zverejňovanie informácií uľahčuje uplatňovanie a monitorovanie systému tým, že ho robí transparentnejším. Zverejňovanie informácií zároveň umožňuje lepšie skladanie účtov a väčšiu zodpovednosť zo strany jednotlivých zainteresovaných strán. Informácie, ktoré sa budú poskytovať a sprístupňovať verejnosti, sú uvedené v prílohe XI.

2. Každá zmluvná strana zváži najvhodnejšie mechanizmy (médiá, dokumenty, internet, workshopy, výročné správy) na sprístupnenie informácií verejnosti. Zmluvné strany sa osobitne usilujú o to, aby poskytli jednotlivým zainteresovaným stranám zo sektora lesného hospodárstva spoľahlivé a relevantné informácie v reálnom čase. Tieto mechanizmy sú opísané v prílohe XI.

Článok 22

Dôverné informácie

1. Každá zmluvná strana sa zaväzuje, že v rozsahu vymedzenom jej vlastnými zákonmi nebude sprístupňovať verejnosti dôverné informácie poskytnuté v rámci tejto dohody. Zmluvné strany sa zdržia zverejnenia a neumožnia svojim orgánom zverejnenie informácií poskytnutých v rámci tejto dohody, na ktoré sa vzťahuje obchodné tajomstvo, alebo dôverných obchodných informácií.

2. S výhradou odseku 1 sa nepovažujú za dôverné tieto informácie:

a) počet licencií FLEGT vydaných SAR a prijatých Úniou a objem produktov z dreva vyvezených zo SAR a dodaných Únii;

b) mená a adresy držiteľov licencie FLEGT a dovozcov.

Článok 23

Územná pôsobnosť

Táto dohoda sa na jednej strane vzťahuje na územia, na ktorých platí Zmluva o fungovaní Európskej únie, za podmienok v nej ustanovených, a na druhej strane na územie SAR.

Článok 24

Riešenie sporov

1. Zmluvné strany sa budú usilovať o vyriešenie akéhokoľvek sporu týkajúceho sa uplatňovania alebo výkladu tejto dohody prostredníctvom rýchlych konzultácií.

2. Ak by sa spor nedal vyriešiť prostredníctvom konzultácií do troch mesiacov od dátumu pôvodnej žiadosti o konzultácie, každá zmluvná strana môže spor predložiť spoločnému výboru pre vykonávanie dohody, ktorý sa bude usilovať vyriešiť ho. Výbor dostane všetky relevantné informácie na hĺbkovú analýzu situácie s cieľom nájsť prijateľné riešenie. Na tento účel musí preskúmať všetky možnosti na udržanie dobrého fungovania tejto dohody.

3. Ak by spoločný výbor pre vykonávanie dohody nemohol vyriešiť spor, zmluvné strany môžu:

a) spoločne požiadať tretiu stranu o sprostredkovanie alebo mediáciu;

b) využiť rozhodcovské konanie. Ak by nebolo možné vyriešiť spor v súlade s odsekom 3 písm. a), každá zmluvná strana môže oznámiť druhej zmluvnej strane vymenovanie rozhodcu; druhá zmluvná strana potom musí vymenovať druhého rozhodcu do tridsiatich kalendárnych dní od vymenovania prvého rozhodcu. Do dvoch mesiacov od vymenovania druhého rozhodcu strany spoločne vymenujú tretieho rozhodcu. Rozhodcovské rozhodnutia sa prijímajú väčšinou hlasov do šiestich mesiacov od vymenovania tretieho rozhodcu. Rozhodcovský výrok je pre zmluvné strany záväzný a nemožno sa proti nemu odvolať.

4. Spoločný výbor pre vykonávanie dohody ustanovuje pravidlá rozhodcovského konania.

Článok 25

Pozastavenie vykonávania

1. Každá zmluvná strana môže pozastaviť vykonávanie tejto dohody. Rozhodnutie o pozastavení a dôvody tohto rozhodnutia musí písomne oznámiť druhej zmluvnej strane.

2. Podmienky tejto dohody sa prestanú uplatňovať do tridsiatich kalendárnych dní od tohto oznámenia.

3. Vykonávanie tejto dohody sa obnoví po uplynutí tridsiatich kalendárnych dňoch od informovania zmluvnou stranou, ktorá ho pozastavila, o tom, že dôvody pozastavenia už nie sú platné.

Článok 26

Zmeny a doplnenia

1. Každá zmluvná strana, ktorá chce zmeniť alebo doplniť túto dohodu, predloží návrh aspoň tri mesiace pred najbližším zasadnutím spoločného výboru pre vykonávanie dohody. Výbor preskúma návrh a v prípade konsenzu predloží odporúčanie. Každá zmluvná strana preskúma odporúčanie a ak ho schváli, prijme ho podľa svojich vlastných postupov.

2. Každá zmena a doplnenie, ktorú obidve zmluvné strany takto schvália, nadobudne účinnosť v prvý deň mesiaca, ktorý nasleduje po dátume, ku ktorému si zmluvné strany navzájom oznámili ukončenie postupov potrebných na tento účel.

3. Spoločný výbor pre vykonávanie dohody môže prijať zmeny alebo doplnenia príloh k tejto dohode.

4. Oznámenie o akejkoľvek zmene a doplnení sa pošle spoločným depozitárom tejto dohody.

Článok 27

Prílohy

Prílohy k tejto dohode sú jej neoddeliteľnou súčasťou.

Článok 28

Doba platnosti a predĺženie

Táto dohoda zostáva v platnosti šesť rokov, potom sa bude predlžovať o ďalšie šesťročné obdobia, pokiaľ niektorá zmluvná strana od nej neodstúpi písomným oznámením druhej zmluvnej strane najmenej jeden rok pred skončením platnosti tejto dohody.

Článok 29

Vypovedanie

Bez ohľadu na článok 28 každá zmluvná strana môže vypovedať túto dohodu písomným oznámením druhej zmluvnej strane. Platnosť tejto dohody sa skončí 12 mesiacov po dátume tohto oznámenia.

Článok 30

Nadobudnutie platnosti

1. Táto dohoda nadobúda platnosť v prvý deň mesiaca nasledujúceho po mesiaci, kedy si zmluvné strany oznámia ukončenie všetkých postupov potrebných na tento účel.

2. Oznámenie sa zasiela Generálnemu sekretariátu Rady Európskej únie a Úradu predsedu vlády SAR, ktorí budú spoločnými depozitármi tejto dohody.

Článok 31

Autentické znenia

Táto dohoda je vyhotovená v dvoch pôvodných vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické. V prípade rozdielu má pred ostatnými jazykovými verziami prednosť francúzske znenie.

Съставено в Брюксел на двадесет и осми ноември две хиляди и единадесета година. Hecho en Bruselas, el veintiocho de noviembre de dos mil once. V Bruselu dne dvacátého osmého listopadu dva tisíce jedenáct. Udfærdiget i Bruxelles den otteogtyvende november to tusind og elleve. Geschehen zu Brüssel am achtundzwanzigsten November zweitausendelf. Kahe tuhande üheteistkümnenda aasta novembrikuu kahekümne kaheksandal päeval Brüsselis. Έγινε στις Βρυξέλλες, στις είκοσι οκτώ Νοεμβρίου δύο χιλιάδες έντεκα. Done at Brussels on the twenty-eighth day of November in the year two thousand and eleven. Fait à Bruxelles, le vingt-huit novembre deux mille onze. Fatto a Bruxelles, addì ventotto novembre duemilaundici. Briselē, divi tūkstoši vienpadsmitā gada divdesmit astotajā novembrī. Priimta du tūkstančiai vienuoliktų metų lapkričio dvidešimt aštuntą dieną Briuselyje. Kelt Brüsszelben, a kétezer-tizenegyedik év november havának huszonnyolcadik napján. Magħmul fi Brussell, fit-tmienja u għoxrin jum ta' Novembru tas-sena elfejn u ħdax. Gedaan te Brussel, de achtentwintigste november tweeduizend elf. Sporządzono w Brukseli dnia dwudziestego ósmego listopada roku dwa tysiące jedenastego. Feito em Bruxelas, em vinte e oito de novembro de dois mil e onze. Întocmit la Bruxelles la douăzeci și opt noiembrie două mii unsprezece. V Bruseli dvadsiateho ôsmeho novembra dvetisícjedenásť. V Bruslju, dne osemindvajsetega novembra leta dva tisoč enajst. Tehty Brysselissä kahdentenakymmenentenäkahdeksantena päivänä marraskuuta vuonna kaksituhattayksitoista. Som skedde i Bryssel den tjugoåttonde november tjugohundraelva. За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Per l'Unione europea Eiropas Savienības vārdā – Europos Sajungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen За Централноафриканската република Por la República Centroafricana Za Středoafrickou republiku For Den Centralafrikanske Republik Für die Zentralafrikanische Republik Kesk-Aafrika Vabariigi nimel Για την Κεντροαφρικανική Δημοκρατία For the Central African Republic Pour la République centrafricaine Per la Repubblica centrafricana Centrālāfrikas Republikas vārdā – Centrinės Afrikos Respublikos vardu A Közép-afrikai Köztársaság részéről Għar-Repubblika Ċentru-Afrikana Voor de Centraal-Afrikaanse Republiek W imieniu Republiki Środkowoafrykańskiej Pela República Centro - Africana Pentru Republica Centrafricană Za Stredoafrickú republiku Za Srednjeafriško republiko Keski-Afrikan tasavallan puolesta För Centralafrikanska republiken

(1) Ú. v. ES L 317, 15.12.2000, s 3.

(2) Ú. v. EÚ L 347, 30.12.2005, p. 1.

(3) KOM(2003) 251 v konečnom znení, 21.5.2003.

(4) A/RES 62/98 z 31. januára 2008.

(5) Ú. v. ES L 302, 19.10.1992, s. 38.

(6) Ú. v. ES L 253, 11.10.1993, s. 1.

(7) Ú. v. ES L 61, 3.3.1997, s. 1.

PRÍLOHA I

ZOZNAM PRODUKTOV, NA KTORÉ SA VZŤAHUJE DOBROVOĽNÁ DOHODA O PARTNERSTVE (DDP)

4401 : Palivové drevo, v polenách, klátoch, konároch, viazaniciach alebo podobných formách; štiepky alebo triesky z dreva; piliny, drevný odpad a zvyšky, aj lisované do klátov, brikiet, peliet alebo do podobných foriem. 4403 : Surové drevo, tiež odkôrnené, zbavené drevenej beli, alebo opracované do štvorcových tvarov. 4404 : Drevo na obruče; štiepané tyče; drevené koly, kolíky a stĺpy, zašpicatené, nerozrezané po dĺžke; drevené tyče hrubo opracované, ale nesústružené, neohýbané ani inak neopracované, vhodné na výrobu palíc, dáždnikov, násad nástrojov alebo podobných výrobkov; drevené lubky, doštičky, pásky a podobné výrobky. 4406 : Železničné alebo električkové podvaly z dreva (priečne pražce). 4407 : Drevo rezané alebo štiepané pozdĺžne, priečne alebo lúpané, tiež hobľované, brúsené pieskom alebo na koncoch spájané, v hrúbke presahujúcej 6 mm. 4408 : Listy dýhy (vrátane tých, ktoré boli získané lúpaním vrstiev dreva), na preglejky alebo na ostatné podobné vrstvené drevo a ostatné drevo, rozrezané pozdĺžne, priečne alebo lúpané, tiež hobľované, brúsené pieskom, pozdĺžne spájané alebo spájané na koncoch, s hrúbkou nepresahujúcou 6 mm. 4409 : Drevo (vrátane nezostavených doštičiek a vlysov na parketové podlahy), profilované (drážkované, žliabkované, s perami, skosené, spojené do V, vrúbkované, zaoblené a pod.) na hranách, koncoch alebo plochách, tiež hobľované, brúsené pieskom alebo na koncoch spájané. 4410 : Drevotrieskové dosky, dosky s orientovanými vláknami (OSB) a podobné dosky (napríklad trieskové dosky) z dreva alebo ostatných drevitých materiálov, tiež spájané živicami alebo inými organickými spojivami. 4411 : Drevovláknité dosky alebo podobné dosky z ostatných drevitých materiálov, tiež spájané živicami alebo inými organickými spojivami. 4412 : Preglejky, dyhované dosky a podobné laminované dosky. 441400 : Drevené rámy na obrazy, fotografie, zrkadlá alebo podobné predmety. 4415 : Debny, debničky, klietky, bubny a podobné obaly z dreva; káblové bubny z dreva; jednoduché palety, skriňové palety a ostatné nakladacie plošiny z dreva; nástavné rámy paliet z dreva. 441600 : Sudy, kade, škopky, korytá a ostatné debnárske výrobky a ich časti z dreva vrátane dúh (časti steny suda). 441700 : Drevené nástroje, telá nástrojov, násady a rukoväte k nástrojom, násady na zmetáky, na kefy a na štetce z dreva; drevené formy, kopytá a napínače obuvi. 4418 : Výrobky stavebného stolárstva a tesárstva z dreva vrátane pórovitých (voštinových) dosiek, zostavených podlahových dosiek a šindľov. 441900 : Stolový a kuchynský tovar z dreva. 9403 30 : Kancelársky drevený nábytok. 9403 40 : Kuchynský drevený nábytok. 9403 50 : Spálňový drevený nábytok. 9403 60 : Ostatný drevený nábytok.

PRÍLOHA II

VYMEDZENIE LEGÁLNE VYPRODUKOVANÉHO DREVA

Úvod

Toto vymedzenie má podobu tabuľky zákonnosti, ktorú tvoria ukazovatele zoskupené okolo desať tematických zásad:

1. podnik legálne existuje;

2. legálne práva prístupu k lesným zdrojom v oblasti vykonávania činnosti;

3. dodržiavanie právnych predpisov o životnom prostredí;

4. práva pracovníkov, miestnych a domorodých spoločenstiev;

5. právne predpisy o ťažbe dreva;

6. spracovanie produktov lesného hospodárstva;

7. všeobecné zdaňovanie a zdaňovanie v lesnom hospodárstve;

8. preprava a vysledovateľnosť produktov lesného hospodárstva sú v súlade s právnymi predpismi;

9. dodržiavanie zmluvných ustanovení;

10. vzťahy so subdodávateľmi v iných činnostiach, ako je výroba dreva.

Jednotlivé oprávnenia na ťažbu dreva v SAR, na ktoré sa vzťahuje toto vymedzenie:

— povolenia na ťažbu dreva a obhospodarovanie lesov (PŤDOL), ktoré sa udeľujú spoločnostiam s legálnym sídlom v SAR pre priemyselnú ťažbu v súlade s plánom obhospodarovania,

— povolenia na ťažbu dreva v oblastiach zalesňovania nazývaných aj „plantáže“.

V zákonníku SAR sa ustanovujú ďalšie oprávnenia na ťažbu dreva:

— živnostenské povolenia pre plochu menšiu alebo rovnajúcu sa 10 ha, ktoré sa udeľujú fyzických osobám stredoafrického pôvodu alebo základným spoločenstvám,

— povolenia vzťahujúce sa na lesy spoločenstiev, ktorých maximálna jednotková plocha je stanovená na 5 000 ha a ktoré musia byť predmetom zmluvy o správe medzi ministerstvom zodpovedným za lesné hospodárstvo a vidieckym spoločenstvom a/alebo organizovaným domorodým spoločenstvom.

PŤDOL, živnostenské povolenia a povolenia týkajúce sa lesov spoločenstiev sa udeľujú v prípade produkčného lesa, ktorý je súčasťou trvalého lesného majetku štátu a ktorý sa nachádza na juhozápade krajiny. Plantáže sa potenciálne nachádzajú v celej krajine.

Po vyhlásení nového obchodného zákonníka, teda zákona č. 08.022 zo 17. októbra 2008 lesného zákonníka SAR, drevo vyvážané SAR je poväčšine vyťažené na základe PŤDOL. K tomu treba prirátať drevo vyťažené na základe povolení na ťažbu dreva na starých tíkových plantážach.

Kvôli praktickým ťažkostiam s uvedením povolení týkajúcich sa lesov spoločenstiev a živnostenských povolení do používania a s ich monitorovaním nie je používanie týchto oprávnení v SAR zatiaľ funkčné. V roku 2010 ešte neexistuje licencia týkajúca sa lesov spoločenstiev a neexistujú ani živnostenské povolenia na ťažbu dreva.

Tabuľka zákonnosti používaná v rámci tejto dohody sa preto vzťahuje iba na oprávnenia, ktoré sa v súčasnosti používajú, t. j. na PŤDOL a na povolenia týkajúce sa plantáží. Vymedzenie pojmu zákonnosť sa doplní, aby v ňom boli zahrnuté povolenia týkajúce sa lesov spoločenstiev a živnostenské povolenia za podmienok uvedených v odsekoch 1.2 a 2.1 prílohy V.

Vôľa pripraviť rokovania o DDP podľa participatívnej stratégie sa prejavuje rešpektom voči všetkým účastníkom rokovaní. Boli ustanovené tri rady zainteresovaných strán, t. j. verejného sektora, súkromného sektora a občianskej spoločnosti.

S cieľom lepšie postupne porozumieť procesu FLEGT a lepšie sformulovať návrhy na účely rokovaní sa v dvoch rôznych termínoch uskutočnili konzultácie o tabuľke zákonnosti, t. j. konzultácie v rámci jednotlivých rád a konzultácie spolu so všetkými tromi radami. Konzultácie v rámci rád zainteresovaných strán sa uskutočnili interne medzi týmito stranami. Konzultácie spolu so všetkými tromi radami umožnili porovnať stanoviská jednotlivých rád s cieľom určiť národné stanovisko, ktoré poslúžilo ako základ pre rokovania s Úniou.

Keďže tabuľka zákonnosti by mala slúžiť ako funkčná podpora stratégie pri vydávaní licencií FLEGT, SAR a Európska únia sa dohodli na potrebe otestovať uplatniteľnosť a relevantnosť návrhu tabuľky zákonnosti v teréne skôr, ako sa bude uplatňovať v rámci DDP. Práve preto European Forest Institut (EFI) poveril v priebehu rokovaní medzinárodnú organizáciu The Forest Trust uskutočnením testu v teréne za účasti zástupcov Stredoafrickej republiky.

Keďže drevo pochádzajúce z tíkových plantáží sa v súčasnosti vyváža na trh Únie v podobe guľatiny, zohľadnenie tabuľky zákonnosti týchto produktov pochádzajúcich z plantáží sa javí ako nevyhnutné. Pravidlá pre plantáže sú menej rozpracované. Táto tabuľka bola zostavená na základe existujúcich právnych predpisov. Neskôr boli vypracované ďalšie predpisy s cieľom zlepšiť pravidlá týkajúce sa plantáží. Vymedzenie pojmu „zákonnosť“ sa následkom toho bude aktualizovať.

Spresnenie týkajúce sa ukazovateľov v tabuľke

Pri niektorých ukazovateľoch nie je odkaz na právne predpisy. Tieto ukazovatele sú zaznamenané s výhradou uvedenia a obsahu potrebných odkazov. Z tohto dôvodu sa odkazy, ktoré sa majú vytvoriť, uvádzajú v prílohe IX. Je možné, že pravidlá, ktoré sa nakoniec prijmú, prinesú so sebou zmeny a doplnenia súčasného znenia týchto ukazovateľov.

Niektoré ukazovatele sa vzťahujú na všetky zmeny bez ohľadu na pôvod dreva. Ďalšie ukazovatele sa vzťahujú na zmeny na základe PŤDOL alebo na zmeny na základe povolenia na ťažbu dreva v oblasti zalesňovania, ktorá je majetkom štátu (štátne plantáže) alebo na zmeny na základe povolenia na ťažbu v oblasti, ktorá je súkromným majetkom (plantáže spoločenstiev alebo súkromných osôb). V poslednom stĺpci „príslušné oprávnenia“ sa spresňuje, na ktoré oprávnenia súvisiace s pôvodom nákladov sa vzťahuje ukazovateľ v riadku: všetky, PŤDOL, povolenia týkajúce sa plantáží (zahŕňajúce povolenia pre oblasti zalesňovania, tzv. štátne plantáže, a povolenia vzťahujúce sa na oblasti zalesňovania v súkromnom majetku spoločenstiev alebo súkromných osôb, tzv. súkromné plantáže).

ZÁSADA 1: PODNIK LEGÁLNE EXISTUJE Kritérium 1.1: Podnik je po skončení platného postupu riadne zaregistrovaný na príslušných úradoch Ukazovateľ Verifikátory Zákon alebo iný právny predpis Príslušné oprávnenia Ukazovateľ 1.1.1: Registrácia na hospodárskych úradoch: ministerstvo obchodu a priemyslu Verifikátor 1.1.1.1: Rozhodnutie ministerstva, ktorým sa udeľuje súhlas na ťažbu dreva Nariadenie č. 83.083 z 31. 12. 1983 (články 7 a 8) Všetky (PŤDOL a povolenia pre plantáže) Verifikátor 1.1.1.2: Profesijný preukaz obchodníka Výnos č. 83.550 z 31. 12. 1983 (články 1 až 7) Zákon č. 08.022 zo 17. 10. 2008 lesného zákonníka (článok 176) Ukazovateľ 1.1.2: Registrácia na daňovom úrade (ministerstvo financií a rozpočtu, generálne riaditeľstvo pre dane) Verifikátor 1.1.2.1: Platný preukaz daňovníka Príručka o registrácii Všetky Verifikátor 1.1.2.2: Potvrdenie o pridelení daňového identifikačného čísla (DIČ) Všeobecný daňový zákonník, vydanie z roku 2009 (článok 334) Vyhláška č. 004/MEFPCI/DFB/CAB/SGF/DGID, ktorou sa ustanovuje povinnosť používať DIČ (články 1 a 2) Ukazovateľ 1.1.3: Registrácia v Národnej sociálnej poisťovni (Caisse nationale de sécurité sociale – CNSS) Verifikátor 1.1.3.1: Potvrdenie o registrácii v NSP Zákon č. 06.035 z 28. 12. 2006 zákonníka sociálneho zabezpečenia (článok 31) Všetky Výnos č. 09.116 z 27. 4. 2009 Ukazovateľ 1.1.4: Registrácia na úrade zodpovednom za lesné hospodárstvo po skončení platného postupu udelenia povolenia Verifikátor 1.1.4.1: Správa komisie pre udeľovanie PŤDOL, za ktorú zodpovedá ministerstvo lesného hospodárstva Zákon č. 08.022 zo 17. 10. 2008 lesného zákonníka (článok 31) PŤDOL Verifikátor 1.1.4.2: Správa nezávislého pozorovateľa, za ktorú zodpovedá ministerstvo lesného hospodárstva Výnos 09.118 z 28. 4. 2009 (článok 17.6) Verifikátor 1.1.4.3: Výnos o udelení povolenia na ťažbu dreva a obhospodarovanie lesov Ukazovateľ 1.1.5: Registrácia na justičných úradoch (ministerstvo spravodlivosti, obchodný súd) Verifikátor 1.1.5.1: Obchodný a úverový register (OÚR) (Registre du commerce et du crédit mobilier – RCCM) Nariadenie č. 83.083 z 31. 12. 1983 (článok 12) Všetky Verifikátor 1.1.5.2: Notárska zápisnica o založení podniku Zákon č. 08.022 zo 17. 10. 2008 lesného zákonníka (článok 93) Verifikátor 1.1.5.3: Oznámenie čísla zápisu registratúrou obchodného súdu Ukazovateľ 1.1.6: Registrácia na úradoch práce a zamestnanosti (ministerstvo práce, inšpektorát práce) Verifikátor 1.1.6.1: Zamestnávateľský register označený poradovým číslom a parafovaný rezortným inšpektorom práce Zákon č. 09.004 zákonníka práce (článok 331) Všetky Ukazovateľ 1.1.7: Registrácia v obchodných komorách: obchodná a priemyselná komora Verifikátor 1.1.7.1: Potvrdenie obchodnej komory Odkaz na prílohu IX: právny predpis je potrebné vypracovať Odkaz na prílohu IX: právny predpis je potrebné vypracovať Všetky Ukazovateľ 1.1.8: Registrácia v Stredoafrickej agentúre pre odbornú prípravu a zamestnanosť (SAOPZ) (Agence centrafricaine de la formation professionnelle et de l’emploi – ACFPE) Verifikátor 1.1.8.1: Žiadosť zamestnávateľa o zápis do registra s poradovým číslom a úradne potvrdená Zákon č. 99.008 z 19. 5. 1999 (články 1 až 7) Všetky Kritérium 1.2: Podnik má uhradené príspevky Ukazovateľ 1.2.1: Platenie príspevkov NSP Verifikátor 1.2.1.1: Potvrdenie NSP alebo záverečná potvrdenka Kópia potvrdeniek o zaplatení príspevkov Všetky Ukazovateľ 1.2.2: Platenie príspevkov SAOPZ Verifikátor 1.2.2.1: Štvrťročné hlásenie o vyplatených mzdách Výnos 00.068, ktorým sa ustanovuje systém zamestnávateľských príspevkov SAOPZ (články 2 a 4) Všetky Verifikátor 1.2.1.2: Dôkazy o úhrade zamestnávateľského príspevku Kritérium 1.3: Na podnik sa nevzťahuje odsudzujúci rozsudok alebo správna sankcia, ktorá mala za následok dočasné pozastavenie alebo definitívne zastavenie jeho činnosti Ukazovateľ 1.3.1: Činnosť podniku nie je pozastavená alebo zastavená na základe súdneho rozhodnutia Verifikátor 1.3.1.1: Rozsudky súdov Zákon č. 08.022 zo 17. 10. 2008 lesného zákonníka (článok 209 a článok 204 ods. 2) Všetky Verifikátor 1.3.1.2: Register prípadov porušenia predpisov vedený ministerstvom lesného hospodárstva Vyhláška 09.020 z 30. 4. 2009 (článok 92 ods. 2 a článok 93) Ukazovateľ 1.3.2: Činnosť podniku nie je pozastavená alebo zastavená z dôvodu správnej sankcie Verifikátor 1.3.2.1: Register prípadov porušenia predpisov vedený ministerstvom lesného hospodárstva Zákon č. 08.022 zo 17. 10. 2008 lesného zákonníka (článok 204 ods. 2) Verifikátor 1.3.2.2: Vyhláška ministra životného prostredia, ktorou sa pozastavuje alebo zastavuje činnosť podniku. Vyhláška 09.020 z 30. 4. 2009 (článok 92 ods. 2 a článok 93) Zákon č. 07.018 z 28. 12. 2007 zákonníka životného prostredia (článok 114) Kritérium 1.4: Podnik rešpektuje súdne rozhodnutie alebo správne opatrenie Ukazovateľ 1.4.1: Podnik má uhradené pokuty a penále za zistené porušenie právnych predpisov Verifikátor 1.4.1.1: Potvrdenka o zaplatení sumy transakcie alebo pokút a penále Zákon č. 08.022 zo 17. 10. 2008 lesného zákonníka (články 208 až 233) Všetky Zákon č. 07.018 z 28. 12. 2007 zákonníka životného prostredia (články 114 až 143) ZÁSADA 2: ZÁKONNÉ PRÁVA PRÍSTUPU K LESNÝM ZDROJOM V OBLASTI VÝKONU ČINNOSTI Kritérium 2.1: Podnik má potrebné oprávnenia na využívanie lesných zdrojov Ukazovateľ 2.1.1: Podnik riadne absolvoval všetky etapy (informovanie obyvateľstva, verejná súťaž, žiadosť o povolenie, komisia pre udeľovanie povolení vrátane nezávislého pozorovateľa) potrebné na udelenie oprávnení na lesnú ťažbu dreva, pričom dodržal lehoty ustanovené zákonmi a predpismi SAR pred vyhlásením zákona č. 08.022 lesného zákonníka a po jeho vyhlásení Verifikátor 2.1.1.1: Správa komisie pre udeľovanie PŤDOL, za ktorú zodpovedá ministerstvo lesného hospodárstva Zákon č. 08.022 zo 17. 10. 2008 lesného zákonníka (články 31, 41 a 48) PŤDOL Verifikátor 2.1.1.2: Správa nezávislého pozorovateľa, za ktorú zodpovedá ministerstvo lesného hospodárstva Výnos 09.118 z 28. 4. 2009 (článok 17 ods. 6) Verifikátor 2.1.1.3: Výnos o udelení PŤDOL Vyhláška č. 0.19 z 5. 7. 2006, ktorou sa schvaľujú vnútroštátne normy o vypracovaní plánov obhospodarovania lesov (diel 1) Verifikátor 2.1.1.4: Dočasná zmluva do troch mesiacov po podpise rozhodnutia Vyhláška č. 09.026 z 28. 7. 2009, ktorou sa schvaľujú vnútroštátne normy o vypracovaní plánov obhospodarovania lesov (diel 2) Verifikátor 2.1.1.5: Konečná zmluva do troch rokov po podpise dočasnej zmluvy Výnos č. 09.118 (články 13 až 17) Ukazovateľ 2.1.2: Podnik uhradil všetky náklady spojené s jednotlivými etapami procesu udelenia povolenia Verifikátor 2.1.2.1: Doklady o úhrade nákladov na dokumentáciu Výnos 09.118 z 28. 4. 2009 (články 22 a 44) PŤDOL Verifikátor 2.1.2.2: Doklady o zaplatení poplatku za predbežné uznanie Zákon č. 08.022 zo 17. 10. 2008 lesného zákonníka (články 179 až 189) Verifikátor 2.1.2.3: Potvrdenka o úhrade nájomného za tri roky najneskôr 15 dní po oznámení o udelení povolenia (v prípade povolení udelených po roku 2003) Ukazovateľ 2.1.3: V prípade plantáží patriacich súkromnej osobe alebo spoločenstvu má toto spoločenstvo alebo súkromná osoba list vlastníctva Verifikátor 2.1.3.1: List vlastníctva k pozemku na meno súkromnej osoby alebo spoločenstva Zákon č. 08.022 zo 17. 10. 2008 lesného zákonníka SAR (článok 131) Súkromné plantáže Kritérium 2.2: Podnik má všetky predpísané periodické povolenia, na základe ktorých môže vykonávať svoju činnosť Ukazovateľ 2.2.1: Podnik predložil dôkaz o riadnom ročnom povolení na výrub, ktoré vydal lesný úrad Verifikátor 2.2.1.1: Oznámenie o schválení lesného hospodárskeho plánu v prípade PŤDOL, na ktoré sa vzťahuje konečná zmluva Zákon č. 08.022 zo 17. 10. 2008 lesného zákonníka (články 107, 109 a 110, článok 114) PŤDOL Verifikátor 2.2.1.2: Oznámenie o schválení ročného plánu činnosti v prípade PŤDOL, na ktoré sa vzťahuje konečná zmluva Výnos 09.118 z 28. 4. 2009 (článok 17 ods. 4) Verifikátor 2.2.1.3: Dočasná zmluva o ťažbe dreva podpísaná príslušným orgánom Ukazovateľ 2.2.2: V prípade plantáží patriacich štátu sa podnik preukázal povolením ministerstva lesného hospodárstva na ťažbu dreva na plantážach. Verifikátor 2.2.2.1: Súhlas ministerstva lesného hospodárstva Zákon č. 08.022 zo 17. 10. 2008 lesného zákonníka (články 62 a 64) Plantáže Verifikátor 2.2.2.2: Povolenie na prieskum Vyhláška č. 09.021 z 30. 4. 2009 (články 72 až 75) Verifikátor 2.2.2.3: Správa o prieskume Odkaz na prílohu IX: je potrebné vypracovať špecifikácie Verifikátor 2.2.2.4: Jednoduchý hospodársky plán v prípade plantáží s plošnou výmerou väčšou alebo rovnajúcou sa 50 ha, ktorý je v súlade so špecifikáciami Ukazovateľ 2.2.3: V prípade plantáží patriacich súkromnej osobe alebo spoločenstvu má ťažobný podnik povolenia na ťažbu Verifikátor 2.2.3.1: Povolenie ministerstva na výrub vydané ťažobnému podniku (majiteľ alebo ťažobný podnik, na ktorý sa vzťahuje zmluva) Zákon č. 08.022 zo 17. 10. 2008 lesného zákonníka SAR (článok 131) Súkromné plantáže Verifikátor 2.2.3.2: Jednoduchý hospodársky plán v prípade plantáží s plošnou výmerou väčšou alebo rovnajúcou sa 50 ha, ktorý je v súlade so špecifikáciami. Odkaz na prílohu IX: je potrebné vypracovať špecifikácie Verifikátor 2.2.3.3: V náležitých prípadoch zmluva uzatvorená medzi súkromnou osobou alebo spoločenstvom a ťažobným podnikom Kritérium 2.3: Po získaní oprávnenia na ťažbu podnik informoval o tejto skutočnosti všetky strany zainteresované na využívaní lesných zdrojov v dotknutej oblasti Ukazovateľ 2.3.1: Podnik informoval miestne a domorodé obyvateľstvo, miestne spoločenstvá a všetky zainteresované strany o uzatvorení dočasnej zmluvy a o predbežnom vyčlenení výmery porastov na výrub Verifikátor 2.3.1.1: Zápisnice zo stretnutí zameraných na zvýšenie povedomia vypracované podnikom a spoločne potvrdené jednotlivými zainteresovanými stranami Vyhláška č. 09.026 z 28. 7. 2009, ktorou sa schvaľujú vnútroštátne normy o vypracovaní plánov obhospodarovania lesov (diel 2) PŤDOL ZÁSADA 3: DODRŽIAVANIE PRÁVNYCH PREDPISOV Z OBLASTI ŽIVOTNÉHO PROSTREDIA Kritérium 3.1: Podnik zabezpečil všetky posúdenia vplyvov podľa zákonných požiadaviek Ukazovateľ 3.1.1: Uskutočnili sa posúdenia vplyvov na životné prostredie Verifikátor 3.1.1.1: Správa o posúdení vplyvov na životné prostredie schválená pre každé pracovisko výroby [PŤDOL + píla (vrátane vybavenia pracoviska výroby)] Zákon č. 07.018 z 28. decembra 2007 zákonníka životného prostredia (článok 87 a článok 93 ods. 2) PŤDOL Verifikátor 3.1.1.2: Osvedčenie o súlade s predpismi z oblasti životného prostredia vydané príslušným orgánom Odkaz na prílohu IX: je potrebné vypracovať vykonávacie predpisy Kritérium 3.2: Podnik vykonáva opatrenia na zmiernenie vplyvov na životné prostredie ustanovené v posudkoch Ukazovateľ 3.2.1: Vykonávajú sa opatrenia na ochranu zdrojov biodiverzity obsiahnuté v schválených posudkoch vplyvov Verifikátor 3.2.1.1: Správy úradu zodpovedného za životné prostredie o kontrolách Zákon č. 07.018 z 28. decembra 2007 zákonníka životného prostredia (článok 87) PŤDOL Odkaz na prílohu IX: je potrebné vypracovať vykonávacie predpisy Kritérium 3.3: Podnik prijíma opatrenia na zachovanie kvality životného prostredia na svojom pracovisku v súlade so zákonmi Ukazovateľ 3.3.1: S odpadmi (ako sú vymedzené v článku 3 zákonníka životného prostredia Stredoafrickej republiky a vo vykonávacích výnosoch) pochádzajúcimi z činnosti podniku sa nakladá podľa zákonných predpisov. Verifikátor 3.3.1.1: Správy úradu zodpovedného za životné prostredie o kontrolách Zákon č. 07.018 z 28. decembra 2007 zákonníka životného prostredia (články 3, 19 a 20, články 43 až 45) PŤDOL Odkaz na prílohu IX: je potrebné vypracovať vykonávacie predpisy Ukazovateľ 3.3.2: Sú dodržané zákony týkajúce sa znečisťovania vôd a ovzdušia Verifikátor 3.3.2.1: Správa úradu zodpovedného za životné prostredie o environmentálnom audite Zákon č. 07.018 z 28. 12. 2007 zákonníka životného prostredia (články 15 a 102 a článok 106 ods. 2) PŤDOL Odkaz na prílohu IX: je potrebné vypracovať vykonávacie predpisy ZÁSADA 4: PRÁVA PRACOVNÍKOV, MIESTNYCH A DOMORODÝCH SPOLOČENSTIEV Kritérium 4.1: Podnik sa podieľa na informovaní, školení a riadení svojich pracovníkov a rešpektuje ich profesijné práva Ukazovateľ 4.1.1: V podniku je zaručená sloboda odborovej činnosti Verifikátor 4.1.1.1: Informačná poznámka o zaručení odborovej slobody potvrdená a uverejnená na výveske príslušným orgánom Zákon č. 09.004 z 29. 1. 2009 zákonníka práce (články 12, 17, 18, 30, 31, 33) Všetky Verifikátor 4.1.1.2: Zápisnice z odborových schôdzí (ak sú zamestnanci členmi odborov) uverejnené na výveske Ukazovateľ 4.1.2: Zástupcovia zamestnancov zvolení v súlade s platnými právnymi predpismi majú potrebné znalosti na vykonávanie svojich úloh Verifikátor 4.1.2.1: Zápisnica z valného zhromaždenia, na ktorom boli zvolení zástupcovia zamestnancov, potvrdená rezortným inšpektorom práce Zákon č. 09.004 z 29. 1. 2009 zákonníka práce (články 58, 60, 67) Všetky Verifikátor 4.1.2.2: Osvedčenia o vzdelaní potvrdené rezortným inšpektorom práce Ukazovateľ 4.1.3: Zamestnanci podniku sú oboznámení s dokumentmi, ktoré sa týkajú pracovných práv Verifikátor 4.1.3.1: Informačné poznámky uverejnené na výveske Zákon č. 09.004 z 29. 1. 2009 zákonníka práce (články 63 a 129) Všetky Verifikátor 4.1.3.2: Zápisnica zo stretnutí medzi zástupcami zamestnancov a zamestnancami Kolektívna zmluva podnikov lesného hospodárstva v Stredoafrickej republike (článok 10 ods. 4) Verifikátor 4.1.3.3: Vnútorný poriadok uverejnený na výveske Kritérium 4.2: Podnik rešpektuje práva pracovníkov, ako sú vymedzené platnými právnymi predpismi Ukazovateľ 4.2.1: Vzťahy medzi podnikom a jeho zamestnancami sú formalizované podľa zákonov Verifikátor 4.2.1.1: Príklad kolektívnej zmluvy medzi podnikom lesného hospodárstva a zástupcami zamestnancov Zákon č. 09.004 zákonníka práce (články 197 až 201 a článok 331) Všetky Verifikátor 4.2.1.2: Zamestnávateľský register označený poradovým číslom a parafovaný rezortným inšpektorom práce Ukazovateľ 4.2.2: Pracovníci podniku sú odmeňovaní podľa platných právnych predpisov pre dané odvetvie činnosti a bez diskriminácie Verifikátor 4.2.2.1: Výplatné listiny a mzdový výkaz Zákon č. 09.004 zákonníka práce (články 221 až 230 a články 94 až 99) Všetky Verifikátor 4.2.2.2: Pracovná zmluva podpísaná všetkými zmluvnými stranami Kolektívna zmluva podnikov lesného hospodárstva Ukazovateľ 4.2.3: Podmienky bezpečnosti a ochrany zdravia sú v súlade s platnými právnymi predpismi Verifikátor 4.2.3.1: Zápisnice zo zasadnutí výboru pre bezpečnosť a ochranu zdravia Zákon č. 09.004 zákonníka práce (články 82 až 87) Všetky Verifikátor 4.2.3.2: Zoznam materiálu na zaistenie bezpečnosti a ochrany zdravia prideleného zamestnancom Vyhláška 005/MFPESSFP/CAB/DGTEFP z 11. júla 2004 o zriadení a činnosti výborov pre bezpečnosť a ochranu zdravia v Stredoafrickej republike (články 1 až 3, články 9 až 17) Kolektívne zmluvy podnikov lesného hospodárstva Medzinárodný úrad práce, dohovor C155 o bezpečnosti a zdraví pracovníkov, 1981 [článok 12 písm. a) a b), článok 16] ratifikovaný SAR 5. 6. 2006 Ukazovateľ 4.2.4: Pracovný čas uplatňovaný v podniku je v súlade so zákonmi Verifikátor 4.2.4.1: Systém kontroly dochádzky pracovníkov Zákon č. 09.004 zákonníka práce (články 247 až 251) Všetky Verifikátor 4.2.4.2: Identifikačné karty pracovníkov pre dochádzkové hodiny Verifikátor 4.2.4.3: Služobné prípisy podniku uverejnené na výveske Verifikátor 4.2.4.4: Výplatná listina Ukazovateľ 4.2.5: Prijímanie pracovníkov zohľadňuje vekové podmienky stanovené vnútroštátnymi právnymi predpismi a Medzinárodnou organizáciou práce (MOP) Verifikátor 4.2.5.1: Pracovné zmluvy podpísané všetkými dotknutými stranami Zákon č. 09.004 zákonníka práce (články 247 až 249, článok 97) Všetky Kolektívne zmluvy podnikov lesného hospodárstva Kritérium 4.3: Podnik rešpektuje práva miestneho a domorodého obyvateľstva Ukazovateľ 4.3.1: V súvislosti s lesnými koncesiami podnik uznáva a rešpektuje zvykové právo prístupu a užívania miestneho a domorodého obyvateľstva Verifikátor 4.3.1.1: Plán obhospodarovania lesov schválený príslušným orgánom (predovšetkým sociálno-ekonomická správa) Vyhláška č. 0.19 z 5. 7. 2006, ktorou sa schvaľujú vnútroštátne normy o vypracovaní plánov obhospodarovania lesov (diel 1) PŤDOL Verifikátor 4.3.1.2: Dočasná zmluva podpísaná príslušným orgánom (PŤDOL v dočasnej zmluve) Vyhláška č. 09.026 z 28. 7. 2009, ktorou sa schvaľujú vnútroštátne normy o vypracovaní plánov obhospodarovania lesov (diel 2) Verifikátor 4.3.1.3: Správa o úradnom zistení orgánu správy lesného hospodárstva potvrdená dotknutými stranami Zákon č. 08.022 zo 17. 10. 2008 lesného zákonníka (články 14 až 22, článok 107) Výnos 09.118 z 28. 4. 2009 (článok 17 ods. 4 a 5) Ukazovateľ 4.3.2: Ak podnik zničí majetok patriaci miestnemu a domorodému obyvateľstvu, náhrady škody sú v súlade s platnými pravidlami Verifikátor 4.3.2.1: Protokol o úradnom zistení prečítaný a schválený dotknutými stranami Vyhláška 005/ Ministerstva rozvoja vidieka z 9. júla 1973 PŤDOL Verifikátor 4.3.2.2: Dôkazy o náhrade škody ZÁSADA 5: PRÁVNE PREDPISY O ŤAŽBE DREVA Kritérium 5.1: Podnik informoval všetky strany zainteresované na využívaní lesných zdrojov, že mu bolo udelené oprávnenie na ťažbu dreva v dotknutej oblasti Ukazovateľ 5.1.1: Miestne obyvateľstvo, miestne samosprávy, mimovládne organizácie, decentralizované štruktúry štátu a ostatní partneri v oblasti rozvoja zainteresovaní na využívaní lesných zdrojov v danom územnom obvode boli informovaní o udelení PŤDOL Verifikátor 5.1.1.1: Zápisnice zo stretnutí zameraných na zvýšenie povedomia vypracované podnikom a spoločne potvrdené zainteresovanými stranami Zákon č. 08.022 zo 17. 10. 2008 lesného zákonníka (článok 14) PŤDOL Vyhláška č. 09.026 z 28. 7. 2009, ktorou sa schvaľujú vnútroštátne normy o vypracovaní plánov obhospodarovania lesov (diel 2) Kritérium 5.2: Dočasná zmluva je dodržaná. Ukazovateľ 5.2.1: Podnik dodržiava ustanovenia dočasnej zmluvy počas obdobia jej platnosti (tri roky) Verifikátor 5.2.1.1: Správa správneho orgánu o kontrole Zákon č. 08.022 zo 17. 10. 2008 lesného zákonníka (články 102 a 107) PŤDOL Dočasná zmluva o obhospodarovaní Vyhláška č. 0.19 z 5. 7. 2006, ktorou sa schvaľujú vnútroštátne normy o vypracovaní plánov obhospodarovania lesov (diel 1) Kritérium 5.3: Plán obhospodarovania lesov je zostavený a uplatňuje sa podľa právnych noriem Ukazovateľ 5.3.1: Posúdenia pred začatím obhospodarovania lesov sa uskutočnili podľa noriem predpísaných orgánom správy lesného hospodárstva Verifikátor 5.3.1.1: Inventarizačná správa/ inventarizačné správy o obhospodarovaní lesov Zákon č. 08.022 zo 17. 10. 2008 lesného zákonníka (články 102 až 105 a článok 107) PŤDOL Verifikátor 5.3.1.2: Správa o sociálno-ekonomickom prieskume Dočasná zmluva o obhospodarovaní – ťažbe Ukazovateľ 5.3.2: Plán obhospodarovania lesov sa uskutočnil podľa noriem predpísaných orgánom správy lesného hospodárstva Verifikátor 5.3.2.1: Konečná zmluva o obhospodarovaní lesov a ťažbe dreva Zákon č. 08.022 zo 17. 10. 2008 lesného zákonníka (článok 103) PŤDOL Vyhláška č. 0.19 z 5. 7. 2006, ktorou sa schvaľujú vnútroštátne normy o vypracovaní plánov obhospodarovania lesov (diel 1) Vyhláška č. 09.026 z 28. 7. 2009, ktorou sa schvaľujú vnútroštátne normy o vypracovaní plánov obhospodarovania lesov (diel 2) Ukazovateľ 5.3.3: Lesný hospodársky plán je v súlade s normami Verifikátor 5.3.3.1: List o úradnom schválení lesného hospodárskeho plánu Zákon č. 08.022 zo 17. 10. 2008 lesného zákonníka (články 94, 103 a 114) PŤDOL Vyhláška č. 0.19 z 5. 7. 2006, ktorou sa schvaľujú vnútroštátne normy o vypracovaní plánov obhospodarovania lesov (diel 1) Vyhláška č. 09.026 z 28. 7. 2009, ktorou sa schvaľujú vnútroštátne normy o vypracovaní plánov obhospodarovania lesov (diel 2) Ukazovateľ 5.3.4: Ročný plán činnosti vrátane máp je v súlade s normami Verifikátor 5.3.4.1: List, ktorým sa ukladá ročný plán činnosti (RPČ) v kabinete ministra lesného hospodárstva Vyhláška č. 0.19 z 5. 7. 2006, ktorou sa schvaľujú vnútroštátne normy o vypracovaní plánov obhospodarovania lesov (diel 1) PŤDOL Verifikátor 5.3.4.2: List o úradnom schválení RPČ Vyhláška č. 09.026 z 28. 7. 2009, ktorou sa schvaľujú vnútroštátne normy o vypracovaní plánov obhospodarovania lesov (diel 2) Zákon č. 08.022 zo 17. 10. 2008 lesného zákonníka (články 94, 103 a 114) Ukazovateľ 5.3.5: Pre plantáž alebo oblasť zalesnenia s plošnou výmerou väčšou alebo rovnajúcou sa 50 ha je vypracovaný jednoduchý hospodársky plán podľa platných právnych predpisov Verifikátor 5.3.5.1: Jednoduchý hospodársky plán pre plantáže s plošnou výmerou väčšou alebo rovnajúcou sa 50 ha, ktorý spĺňa špecifikácie Článok 64 zákona č. 08.022 zo 17. 10. 2008 lesného zákonníka SAR plantáže Verifikátor 5.3.5.2: List o úradnom schválení jednoduchého hospodárskeho plánu Články 72 až 75 vyhlášky č. 09.021 z 30. 4. 2009 Odkaz na prílohu IX: je potrebné vypracovať špecifikácie Kritérium 5.4: Podnik jasne vymedzil hranice jednotlivých dielcov lesa a dodržiava ich Ukazovateľ 5.4.1: Hranice ročnej výmery (HRV) alebo predbežných výmer porastov na výrub zanesené do máp sú vyznačené a dodržiavajú sa v súlade s právnymi predpismi Verifikátor 5.4.1.1: Správy orgánu správy lesného hospodárstva o kontrole Zákon č. 08.022 zo 17. 10. 2008 lesného zákonníka (článok 105) PŤDOL Vyhláška č. 09.026 z 28. 7. 2009, ktorou sa schvaľujú vnútroštátne normy o vypracovaní plánov obhospodarovania lesov (diel 2) Kritérium 5.5: Podnik vybudoval obslužné komunikácie podľa platných právnych predpisov Ukazovateľ 5.5.1: Sieť obslužných komunikácií je naplánovaná a buduje sa podľa platných právnych predpisov Verifikátor 5.5.1.1: Ročný plán činnosti schválený orgánom správy lesného hospodárstva Zákon č. 08.022 zo 17. 10. 2008 lesného zákonníka (články 94, 103 a 114) PŤDOL Verifikátor 5.5.1.2: Plán siete obslužných komunikácií vzťahujúci sa na predbežnú výmeru porastov na výrub Dočasná zmluva o ťažbe Verifikátor 5.5.1.3: Administratívne povolenie na vybudovanie prístupových ciest (ak je potrebná prístupová cesta mimo RVPV) Konečná zmluva Verifikátor 5.5.1.4: Správy orgánu správy lesného hospodárstva o kontrole Verifikátor 5.5.1.5: Povolenie na vybudovanie ciest pre RVPV Kritérium 5.6: Podnik vybral stromy na výrub podľa pravidiel stanovených v lesnom zákonníku, v pláne obhospodarovania lesov alebo podľa údajov ročného plánu činnosti (RPČ) Ukazovateľ 5.6.1: Pri operáciách ťažby dreva sú dodržané minimálne ťažobné hrúbky stanovené v pláne obhospodarovania (MŤHO) v prípade konečných zmlúv alebo minimálne ťažobné hrúbky stanovené administratívne (MŤHA) v prípade dočasných zmlúv Verifikátor 5.6.1.1: Denníky miesta ťažby Zákon č. 08.022 zo 17. 10. 2008 lesného zákonníka (článok 105) PŤDOL Verifikátor 5.6.1.2: Správy o splnení úlohy kontroly Konečná zmluva o ťažbe Dočasná zmluva o ťažbe Ukazovateľ 5.6.2: Vyťažené dreviny sú povolené v pláne obhospodarovania, RPČ, vo vykonávacej vyhláške k lesnému zákonníku alebo v lesnom zákonníku Verifikátor 5.6.2.1: Plán obhospodarovania Vyhláška 09.021 z 30. 4. 2009 (článok 53) PŤDOL Verifikátor 5.6.2.2: Denníky miesta ťažby Konečná zmluva Verifikátor 5.6.2.3: Výkaz pohybu dreva Zákon č. 08.022 zo 17. 10. 2008 lesného zákonníka (články 186 a 190) Verifikátor 5.6.2.4: Osobitné povolenie pre nepovolené dreviny Kritérium 5.7: Podnik dodržiava všetky predpisy lesného zákonníka o zanechaní odpadu z lesnej ťažby dreva Ukazovateľ 5.7.1: Drevo je v lese zoťaté a opustené v súlade s platnými právnymi predpismi Verifikátor 5.7.1.1: Denníky miesta ťažby Konečná zmluva o ťažbe PŤDOL Verifikátor 5.7.1.2: Protokol orgánu správy lesného hospodárstva o zistení zanechaného dreva Dočasná zmluva o ťažbe Verifikátor 5.7.1.3: Správy orgánu správy lesného hospodárstva o kontrole Zákon č. 08.022 zo 17. 10. 2008 lesného zákonníka (články 201, 202 a 204) ZÁSADA 6: SPRACOVANIE PRODUKTOV LESNÉHO HOSPODÁRSTVA Kritérium 6.1: Podnik zriadil najmenej jednu spracovateľskú jednotku v súlade s predpismi lesného zákonníka Ukazovateľ 6.1.1: Podnik má tri roky po udelení PŤDOL najmenej jednu spracovateľskú jednotku v súlade s právnymi predpismi Verifikátor 6.1.1.1: Licencia spracovateľskej jednotky Zákon č. 08.022 zo 17. 10. 2008 lesného zákonníka (článok 39) PŤDOL Dočasná zmluva o ťažbe Ukazovateľ 6.1.2: Podnik má dôkazy o dodržaní minimálnej ročnej spracovateľskej kvóty (70 %) stanovenej štátom Verifikátor 6.1.2.1: Výkaz pohybu dreva alebo štatistický ročný výkaz Zákon č. 08.022 zo 17. 10. 2008 lesného zákonníka (článok 44) Kritérium 6.2: Podnik zabezpečuje zákonnosť kúpených produktov z dreva vrátane dovezených Ukazovateľ 6.2.1: Guľatina a produkty z dreva dovezené na spracovanie sa evidujú podľa právnych predpisov Verifikátor 6.2.1.1: Obchodné dovozné vyhlásenie Dokument je potrebné vypracovať: odkaz na prílohu IX PŤDOL Verifikátor 6.2.1.2: Výkaz pohybu dreva Ukazovateľ 6.2.2: Kúpená guľatina a produkty z dreva vrátane dovezených produktov na spracovanie sú známeho a zákonného pôvodu Verifikátor 6.2.2.1: Licencia FLEGT krajiny pôvodu, ktorá je pripojená k dovezeným produktom Dokument je potrebné vypracovať: odkaz na prílohu IX PŤDOL Verifikátor 6.2.2.2: Osvedčenie o udržateľnej správe alebo osvedčenie o pôvode ZÁSADA 7: VŠEOBECNÉ ZDAŇOVANIE A ZDAŇOVANIE PRÍJMOV Z LESNÉHO HOSPODÁRSTVA Kritérium 7.1: Podnik podal daňové priznania zodpovedajúce jeho skutočnej činnosti Ukazovateľ 7.1.1: Vyhlásenie o produkcii dreva je podané podľa právnych predpisov lesného zákonníka Verifikátor 7.1.1.1: Výkaz pohybu dreva Zákon č. 08.022 zo 17. 10. 2008 lesného zákonníka (článok 190) Všetky Ukazovateľ 7.1.2: Vyhlásenie o spracovaní dreva je v súlade s výkazom pohybu dreva Verifikátor 7.1.2.1: Výkaz pohybu dreva Zákon č. 08.022 zo 17. 10. 2008 lesného zákonníka (článok 190) Všetky Ukazovateľ 7.1.3: Vyhlásenia o uvedení dreva na trh a o vývoze produktov sú podané v súlade s právnymi predpismi Verifikátor 7.1.3.1: Výkaz pohybu dreva Zákon č. 08.022 zo 17. 10. 2008 lesného zákonníka (článok 190) Všetky Verifikátor 7.1.3.2: Colné vyhlásenia Finančný zákon na jednotlivé rozpočtové roky Verifikátor 7.1.3.3: Obchodné vývozné vyhlásenie (OVV) Výnos 86.328 z 20. novembra 1986 (článok 2) Ukazovateľ 7.1.4: Daňové a colné vyhlásenia sú podané v súlade s právnymi predpismi Verifikátor 7.1.4.1: Potvrdenka o zaplatení živnostenskej dane Finančný zákon na jednotlivé rozpočtové roky Všetky Verifikátor 7.1.4.2: Potvrdenka o zaplatení MPD (minimálna paušálna daň) Všeobecný daňový zákonník (články 120, 125, 140, 204, 247, 248 a 257) Verifikátor 7.1.4.3: Potvrdenka o zaplatení DPS/DP (daň platená spoločnosťami/daň z príjmu) Verifikátor 7.1.4.4: Potvrdenka o zaplatení dane z pridanej hodnoty (DPH) Kritérium 7.2: Podnik platí všetky dane a poplatky, ktorým podlieha, v predpísanej lehote Ukazovateľ 7.2.1: Všetky dane a poplatky súvisiace s lesným hospodárstvom sú uhradené v predpísanej lehote Verifikátor 7.2.1.1: Potvrdenka o zaplatení dane z nájomného Zákon č. 08.022 zo 17. 10. 2008 lesného zákonníka (články 179 až 193) PŤDOL Verifikátor 7.2.1.2: Potvrdenka o zaplatení dane za výrub Finančný zákon na jednotlivé rozpočtové roky Všetky Verifikátor 7.2.1.3: Potvrdenka o zaplatení dane za zalesnenie Všetky Verifikátor 7.2.1.4: Oznámenie, ktorým sa predpisujú mimoriadne opatrenia týkajúce sa úhrady daní a poplatkov podnikom Všetky Ukazovateľ 7.2.2: Všetky clá a poplatky súvisiace s vývozom dreva boli zaplatené včas Verifikátor 7.2.2.1: Potvrdenka o zaplatení VC (vývozné clo) Zákon č. 08.022 zo 17. 10. 2008 lesného zákonníka (článok 198) Všetky Verifikátor 7.2.2.2: Potvrdenka o zaplatení MPD (minimálna paušálna daň) Finančný zákon na jednotlivé rozpočtové roky Verifikátor 7.2.2.3: Potvrdenka o zaplatení poplatku VNPSFÚ (poplatok za vybavenie nástrojmi na počítačové spracovanie finančných údajov) Akt č. 1/92-UDEAC-CD-SE1 Články 12 a 22 colného zákonníka CEMAC Akt č. 1/93-UDEAC-573-CD-SE1 Akt č. 7/93-UDEAC-556-CD-SE1 Akt č. 16/96-UDEAC-556-CD-57 Akt č. 5/89-UDEAC-491 Ukazovateľ 7.2.3: Všetky clá a poplatky súvisiace s dovozom zariadení používaných podnikom sú uhradené Verifikátor 7.2.3.1: Potvrdenka o zaplatení DC (dovozné clo) Finančný zákon na jednotlivé rozpočtové roky Všetky Verifikátor 7.2.3.2: Potvrdenka o zaplatení dane z pridanej hodnoty (DPH) Akt č. 1/92-UDEAC-CD-SE1 Verifikátor 7.2.3.3: Potvrdenka o zaplatení IDS (integračná daň spoločenstva CEMAC) Články 12 a 22 colného zákonníka CEMAC Verifikátor 7.2.3.4: Potvrdenky o zaplatení IPS (integračný príspevok spoločenstva CEMAC) Akt č. 1/93-UDEAC-573-CD-SE1 Verifikátor 7.2.3.5: Potvrdenka o zaplatení poplatku VNPSFÚ (poplatok za vybavenie nástrojmi na počítačové spracovanie finančných údajov) Akt č. 7/93-UDEAC-556-CD-SE1 Verifikátor 7.2.3.6: Potvrdenky o zaplatení poplatku OHADA (poplatok na účet OHADA) Akt č. 16/96-UDEAC-556-CD-57 Verifikátor 7.2.3.7: Potvrdenky o zaplatení poplatku COMIFAC (poplatok na účet COMIFAC) Akt č. 5/89-UDEAC-491 Ukazovateľ 7.2.4: Podnik repatrioval hodnoty „free on truck“ (FOT) produktov deklarovaných pri vývoze mimo územia spoločenstva CEMAC späť do miestnej banky do 30 dní po dátume splatnosti stanovenom v zmluve Verifikátor 7.2.4.1: Potvrdenie o bankovom účte Zákon č. 08.022 zo 17. 10. 2008 lesného zákonníka (článok 200) Všetky Verifikátor 7.2.4.2: Doklad o prevode finančných prostriedkov ZÁSADA 8: PREPRAVA A VYSLEDOVATEĽNOSŤ PRODUKTOV LESNÉHO HOSPODÁRSTVA Z DREVA SÚ V SÚLADE S PRÁVNYMI PREDPISMI Kritérium 8.1: Podnik môže mať svoje vlastné dopravné prostriedky Ukazovateľ 8.1.1: Kamióny a iné prostriedky na prepravu produktov lesného hospodárstva sú správne zaevidované a zapísané do registra Verifikátor 8.1.1.1: Technický preukaz — Výnos č. 88.151 z 25. 4. 1988 (článok R138, článok R138 ods. 1 a článok R134 ods. 4) — Zákon CIMA upravujúci poistenie (článok 200) — Všeobecný daňový zákonník (vydanie z roku 2009) (článok 204) Všetky Verifikátor 8.1.1.2: Informačný technický dokument Verifikátor 8.1.1.3: Poistenie Verifikátor 8.1.1.4: Dopravná licencia V prípade prepravy produktov lesného hospodárstva na účely vývozu existuje dodatočný odkaz: výnos č. 90.043 z mája 1990 o organizácii cestnej dopravy v SAR Verifikátor 8.1.1.5: Povolenie dopravcu Ukazovateľ 8.1.2: Doklady na prepravu produktov z dreva na účely vývozu sú v súlade s platnými právnymi predpismi Verifikátor 8.1.2.1: Prepravný list alebo nákladný list Zákon č. 08.022 zo 17. 10. 2008 lesného zákonníka (článok 93) Všetky Verifikátor 8.1.2.2: Expedičný list s pripojenými špecifikáciami, formulárom D15, obchodným vývozným vyhlásením, faktúrou, osvedčením o pôvode Colný zákonník CEMAC (články 133 a 134) Ukazovateľ 8.1.3: Podnik vykonáva opatrenia na uplatnenie zákazu prepravy osôb Verifikátor 8.1.3.1: Vnútorný poriadok podniku Výnos č. 90.043 z mája 1990 o organizácii cestnej dopravy v SAR Všetky Verifikátor 8.1.3.2: Služobný prípis Kritérium 8.2: Podnik vykonáva označovanie zoťatých stromov na účely ich monitorovania a vysledovateľnosti spôsobmi uznanými právnymi predpismi v oblasti lesného hospodárstva Ukazovateľ 8.2.1: Guľatina a pne zoťatých stromov sú ociachované a označené podľa požiadaviek právnych predpisov Verifikátor 8.2.1.1: Správa orgánu správy lesného hospodárstva o kontrole – Zákon č. 08.022 zo 17. 10. 2008 lesného zákonníka (články 93 a 96) Všetky Ukazovateľ 8.2.2: Drevo v lesných skladoch je ociachované a označené podľa platných pravidiel Verifikátor 8.2.2.1: Správa orgánu správy lesného hospodárstva o kontrole Zákon č. 08.022 zo 17. 10. 2008 lesného zákonníka (články 93 a 96) Všetky Vyhláška ministerstiev č. 82 z 13. 2. 2004 Ukazovateľ 8.2.3: Doklady na prepravu guľatiny sú vyplnené pred výstupom z miesta ťažby Verifikátor 8.2.3.1: Prepravný list (nazývaný aj dodací list alebo odosielací list) Odkaz na prílohu IX: je potrebné vypracovať referenčný dokument pre vnútroštátny systém vysledovateľnosti Všetky Ukazovateľ 8.2.4: Doklady na prepravu guľatiny a zásielok sú vyplnené pred výstupom zo skladu guľatiny a zo závodu Verifikátor 8.2.4.1: Prepravný list (nazývaný aj dodací list alebo odosielací list) Vyhláška ministerstiev č. 82 z 13. 2. 2004 Všetky ZÁSADA 9: DODRŽIAVANIE ZMLUVNÝCH PODMIENOK Kritérium 9.1: Podnik dodržiava formálne záväzky, ktoré prijal v hospodárskom pláne (HP), ročnom pláne činnosti (RPČ) a/alebo dočasnej zmluve s cieľom lepšie sa podieľať na miestnom rozvoji Ukazovateľ 9.1.1: Podnik riadne platí príspevky do rozpočtu obcí Verifikátor 9.1.1.1: Potvrdenka o zaplatení inkasných príkazov Zákon č. 08.022 zo 17. 10. 2008 lesného zákonníka (články 177 až 192) PŤDOL Verifikátor 9.1.1.2: Súhlas správneho orgánu na platenie príspevkov v splátkach Ukazovateľ 9.1.2: Uskutočňujú sa sociálne opatrenia naplánované podnikom, ktoré sú uvedené v RPČ a LHP alebo v dočasných zmluvách Verifikátor 9.1.2.1: RPČ potvrdený orgánom správy lesného hospodárstva (každý RPČ obsahuje opis sociálnych opatrení uskutočnených v uplynulom roku) Dokument je potrebné vypracovať: pripravovaná vyhláška potvrdzujúca normy lesného hospodárstva – odkaz na prílohu IX PŤDOL Verifikátor 9.1.2.2: Dočasná zmluva podpísaná podnikom a ministerstvom lesného hospodárstva Zákon č. 08.022 zo 17. 10. 2008 lesného zákonníka (články 50 a 51) Kritérium 9.2: Podnik dodržiava dodatočné záväzky prijaté v rámci svojej koncesie v oblasti ochrany biodiverzity spolu s orgánom správy lesného hospodárstva Ukazovateľ 9.2.1: Podnik dodržiava záväzky, ktoré prijal v LHP, špecifikáciách, RPČ alebo v dočasnej zmluve s cieľom prispieť k boju proti pytliactvu a nelegálnej ťažbe dreva na území výkonu svojej činnosti Verifikátor 9.2.1.1: Správy o kontrole miesta ťažby orgánom správy lesného hospodárstva Dokument je potrebné vypracovať: pripravovaná vyhláška potvrdzujúca normy lesného hospodárstva – odkaz na prílohu IX PŤDOL Verifikátor 9.2.1.2: Správy podniku o informačných a vzdelávacích kampaniach a o kampaniach na zvýšenie informovanosti Zákon č. 08.022 zo 17. 10. 2008 lesného zákonníka (článok 90) Verifikátor 9.2.1.3: RPČ potvrdený orgánom správy lesného hospodárstva Zákon o ochrane živočíchov Verifikátor 9.2.1.4: Vnútorný poriadok Vyhláška č. 84.045 z 27. júla 1984 (články 34, 111 a 112) ZÁSADA 10: VZŤAHY SO SUBDODÁVATEĽMI PRI INÝCH ČINNOSTIACH, AKO JE PRODUKCIA DREVA Kritérium 10.1: Podnik (a v prípade súkromných plantáží súkromná osoba alebo spoločenstvo) si overuje, či všetci jeho subdodávatelia vykonávajú svoju činnosť legálne Ukazovateľ 10.1.1: Podnik (a v prípade súkromných plantáží súkromná osoba alebo spoločenstvo) overuje, či všetci jeho subdodávatelia a dodávatelia majú povolenie na vykonávanie svojej činnosti Verifikátor 10.1.1.1: Platný súhlas na výkon činnosti Zákon o registrácii kolkov a poručníctva (články 2 a 13) Všetky Verifikátor 10.1.1.2: Zaevidované subdodávateľské zmluvy Kritérium 10.2: Podnik si plní svoje záväzky voči zmluvným stranám Ukazovateľ 10.2.1: Podnik (a v prípade súkromných plantáží súkromná osoba alebo spoločenstvo) platí za poskytované služby ustanovené v zmluve Verifikátor 10.2.1.1: Faktúry Občiansky zákonník (článok 1101 a nasledujúce) Všetky Verifikátor 10.2.1.2: Doklad o prevode alebo šek alebo potvrdenka o príslušnej úhrade faktúr

Zoznam zákonov, základných právnych predpisov, regionálnych a medzinárodných dohôd zohľadnených v právnych predpisoch o lesnom hospodárstve

Predpisy, ktoré boli zohľadnené v rámci tejto jednotnej tabuľky zákonnosti:

— nariadenia (83.083 z 31. 12. 1983, 84.045 z 27. 7. 1984),

— zákon č. 08.022 zo 17. 10. 2008 lesného zákonníka Stredoafrickej republiky a jeho vykonávacie predpisy: výnosy, vyhlášky, rozhodnutia a služobné prípisy,

— zákon č. 07.018 z 28. 12. 2007 zákonníka životného prostredia,

— zákon č. 09.004 zákonníka práce,

— zákon týkajúci sa občianskeho zákonníka SAR;

— zákon týkajúci sa všeobecného daňového zákonníka (obsahujúci zákon o registrácii kolkov a poručníctva),

— finančný zákon pre jednotlivé rozpočtové roky,

— zákon č. 06.035 z 28. 12. 2006 zákonníka o sociálnom zabezpečení,

— zákon č. 99.008 z 19. 5. 1999,

— zákon o poisťovníctve CIMA,

— colný zákonník CEMAC, akty colného zákonníka CEMAC: — akt č. 1/92-UDEAC-CD-SE1, — akt č. 1/93-UDEAC-573-CD-SE1, — akt č. 7/93-UDEAC-556-CD-SE1, — akt č. 16/96-UDEAC-556-CD-57, — akt č. 5/89-UDEAC-491,

— zmluvy (kolektívna zmluva podnikov lesného hospodárstva v SAR, Dohovor Medzinárodnej organizácie práce o bezpečnosti a ochrane zdravia pri práci č. 155 z roku 1981, konečná zmluva o ťažbe dreva a obhospodarovaní lesov, dočasná zmluva o ťažbe dreva a obhospodarovaní lesov),

— zákon o ochrane živočíchov, nariadenie č. 84.045 z 27. júla 1984,

— zákon o registrácii kolkov a poručníctva,

— občiansky zákonník,

— výnosy: — výnos č. 83.550 z 31. 12. 1983, — výnos č. 09.116 z 27. 4. 2009, — výnos č. 09.118 z 28. 4. 2009, — výnos č. 00.068, — výnos č. 88.151 z 25. 4. 1988, — výnos č. 90.043 z mája 1990 o organizácii cestnej dopravy, — výnos č. 86.328 z 20. 11. 1986,

— ministerské a medzirezortné vyhlášky: — vyhláška č. 004/MEFPCI/DFB/CAB/SGS/DGID, — vyhláška č. 09.020 z 30. 4. 2009, — vyhláška č. 019 z 5. 7. 2006, ktorou sa schvaľujú vnútroštátne normy o vypracovaní plánov obhospodarovania lesov (diel 1), — vyhláška č. 09.021 z 30. 4. 2009, — vyhláška č. 005/MFPSSSFP/CAB/DGTEFP z 11. júla 2004, — vyhláška ministerstiev č. 82 z 13. 2. 2004, — vyhláška č. 005/ ministerstva rozvoja vidieka z 9. júla 1973, — vyhláška č. 09.026 z 28. 7. 2009, ktorou sa schvaľujú vnútroštátne normy o vypracovaní plánov obhospodarovania lesov (diel 2), — medzirezortná vyhláška č. 82 z 13. 2. 2004,

— príručka o registrácii.

PRÍLOHA III

Podmienky prepustenia produktov z dreva, ktoré sa vyvážajú z partnerskej krajiny a na ktoré sa vzťahuje licencia FLEGT, do voľného obehu v Európskej únii

VŠEOBECNÝ RÁMEC

Podmienky vstupu na trh Únie produktov z dreva zo SAR, na ktoré sa vzťahuje licencia FLEGT, sú upravené nariadením (ES) č. 2173/2005 a nariadením Komisie (ES) č. 1024/2008 zo 17. októbra 2008, ktorým sa ustanovujú podrobné pravidla vykonávania nariadenia Rady (ES) č. 2173/2005 o vytvorení licenčného systému FLEGT na dovoz dreva do Európskeho spoločenstva (1). Postupy stanovené v týchto nariadeniach zahŕňajú možnosť prispôsobenia vnútroštátnym podmienkam jednotlivých členských štátov, a najmä možnosť, aby príslušnými orgánmi zodpovednými za uznanie licencií FLEGT pri vstupe na trh Únie mohli byť colné orgány, prípadne iný orgán. Z tohto dôvodu opis postupu obsahuje dve etapy overovania: 1. kontrolu dokumentov súvisiacich s licenciou a 2. kontrolu zhody skutočnej zásielky s príslušnou licenciou.

Cieľom tohto postupu uplatňovaného v Únii je posilniť kontroly zavedené SAR a overiť, či sú licencie FLEGT predložené pri vstupe do Únie skutočne riadne vystavené a zaevidované stredoafrickým licenčným orgánom a či sa vzťahujú na zásielky tak, ako to stanovili stredoafrické orgány. Príslušné orgány nemajú poverenie spochybňovať stredoafrický systém overovania zákonnosti a platnosť udelených licencií, pretože tieto otázky prípadne rieši spoločný výbor pre vykonávanie dohody.

Článok 1

Zaobchádzanie s licenciami

1. Licencia FLEGT (ďalej len „licencia“) sa oznámi príslušným orgánom členského štátu, v ktorom sa na zásielku (2), ktorú sprevádza, vzťahuje vyhlásenie na prepustenie do voľného obehu (3).

2. Po uznaní licencie príslušné orgány uvedené v odseku 1 informujú o tejto skutočnosti colné orgány v súlade s platnými vnútroštátnymi postupmi.

Článok 2

Kontrola dokumentov súvisiacich s licenciou

1. Licencie v papierovej forme zodpovedajú vzoru licencie opísanému v prílohe IV.

2. Licencia oznámená po dátume uplynutia jej platnosti sa pokladá za neplatnú.

3. Licencia nesmie obsahovať škrty ani prepísané slová, pokiaľ prepísané slová neboli potvrdené licenčným orgánom.

4. Neuznáva sa žiadne predĺženie platnosti licencie, pokiaľ toto predĺženie nebolo potvrdené licenčným orgánom.

5. Nemožno uznať žiadny odpis licencie alebo náhradný doklad, ak nebol vydaný a potvrdený licenčným orgánom.

Článok 3

Žiadosť o dodatočné informácie

1. V prípade pochybnosti o platnosti licencie, odpisu alebo náhradného dokladu môžu príslušné orgány požiadať licenčný orgán o dodatočné informácie.

2. K žiadosti možno priložiť kópiu licencie, odpisu alebo náhradného dokladu.

Článok 4

Fyzické overovanie

1. V náležitých prípadoch vykonávajú overovanie súladu skutočnej zásielky so zodpovedajúcou licenciou príslušné orgány.

2. Ak príslušné orgány považujú za potrebné vykonať dodatočné overenie zásielky, kontroly sa môžu uskutočniť s cieľom určiť, či je daná zásielka v súlade s informáciami poskytnutými v licencii a v archíve, v ktorom licenčný orgán príslušnú licenciu uchováva.

3. Ak sa objem alebo hmotnosť produktov z dreva v zásielke predloženej na účely prepustenia do voľného obehu nelíši o viac ako 10 % v porovnaní s objemom alebo hmotnosťou uvedenými v príslušnej licencii, zásielka sa pokladá za zhodnú s informáciami poskytnutými v licencii, pokiaľ ide o objem alebo hmotnosť.

4. Náklady vyplývajúce z overovania hradí dovozca, pokiaľ sa vo vnútroštátnych právnych predpisoch príslušných členských štátov neustanovuje inak.

Článok 5

Predbežné overovanie

Licenciu oznámenú pred príchodom zásielky, na ktorú sa vzťahuje, možno uznať, ak spĺňa všetky požiadavky uvedené v prílohe IV k tejto dohode a ak sa nepokladá za potrebné vykonať dodatočné overenie v súlade s článkami 3 a 4 tejto prílohy.

Článok 6

Prepustenie do voľného obehu

1. V kolónke 44 jednotného colného dokladu, v ktorom sa uvádza colné vyhlásenie na prepustenie do voľného obehu, je odkaz na číslo licencie, ktorá sprevádza produkty z dreva, na ktoré sa toto vyhlásenie vzťahuje.

Ak sa colné vyhlásenie predkladá elektronicky, odkaz je uvedený v kolónke určenej na tento účel.

2. Produkty z dreva môžu byť prepustené do voľného obehu len po skončení postupu opísaného v tejto prílohe.

(1) Ú. v. EÚ L 277, 18.10.2008, s. 23.

(2) Zásielkou sa rozumie dané množstvo produktov z dreva uvedených v prílohách II a III k nariadeniu (ES) č. 2173/2005, ku ktorému je priložená licencia FLEGT a ktoré bolo zaslané z partnerskej krajiny odosielateľom alebo dopravcom a predložené colnému úradu s cieľom prepustiť ho do voľného obehu v Únii.

(3) Prepustenie do voľného obehu je colný režim Únie. Prepustenie do voľného obehu zahŕňa: 1. výber dovozného cla, ktoré sa má zaplatiť; 2. prípadný výber iných platieb podľa príslušných platných predpisov o výbere takýchto platieb; 3. uplatnenie opatrení obchodnej politiky, ako aj opatrení zákazu alebo obmedzenia, pokiaľ neboli uplatnené v predchádzajúcom štádiu (v tomto prípade sa práve pri týchto opatreniach overí existencia licencie FLEGT); 4. splnenie ďalších formalít ustanovených v súvislosti s dovozom tovaru. Prepustením do voľného obehu získava tovar, ktorý nie je tovarom Únie, colný status tovaru Únie.

PRÍLOHA IV

POSTUP VYDÁVANIA A TECHNICKÉ ŠPECIFIKÁCIE LICENCIÍ FLEGT

KAPITOLA 1

FORMALITY SPOJENÉ SO ŽIADOSŤAMI O LICENCIU FLEGT

Článok 1

Každý podnik stredoafrického drevárskeho priemyslu, ktorý má záujem vyvážať produkty pochádzajúce z vlastnej ťažby, spracovania alebo obchodnej činnosti do Európskej únie, je povinný mať licenciu FLEGT pre každý náklad produktov z dreva a pre každé miesto určenia v Únii. Licencia FLEGT je prostriedok, ktorým sa potvrdzuje, že produkty z dreva boli legálne vyprodukované.

Článok 2

Licencia sa vydáva na základe písomnej žiadosti v papierovej forme zaslanej licenčnému orgánu. Žiadosť o vydanie licencie musí umožniť vyplniť v licencii všetky informácie zapísané v dodatku I tejto prílohy. Žiadosť o licenciu musí byť podaná s použitím jednotného vzorového formátu, ktorý uvedie do obehu úrad zodpovedný za lesné hospodárstvo.

Článok 3

Licenčný orgán je orgán určený ministerstvom lesného hospodárstva, ktorému podlieha. Orgán je pričlenený ku kabinetu ministra, ale nemá delegovanú funkciu. Je to plnoprávna štruktúra.

Zloženie a právomoci tohto licenčného orgánu sa vymedzia vyhláškou ministra lesného hospodárstva, ktorá sa vydá počas fázy vykonávania tejto dohody.

Článok 4

V predmete žiadosti sa uvedie „žiadosť o licenciu FLEGT“.

Žiadosť obsahuje názov oprávnenia, číslo oprávnenia zapísané v hlavnom lesnom registri, dátum žiadosti a podpis žiadateľa. Ak chce žiadateľ získať licenciu FLEGT v Douale, výslovne to uvedie.

V prípade guľatiny žiadateľ okrem toho uvedie lesnú hospodársku jednotku.

V žiadosti sa jasne vymedzí druh, pôvod, objem a miesto určenia produktu, na ktorý sa žiadosť vzťahuje.

K tejto žiadosti sa pripoja nasledujúce colné dokumenty:

— dokument, ktorým sa špecifikuje štruktúra pre zaisťovanie príjmov z vývozu (BIVAC),

— obchodné vývozné vyhlásenie (OVV),

— formulár EUR.1,

— potvrdenia o colnom konaní (vývozné clo, minimálna paušálna daň, poplatok za vybavenie nástrojmi na počítačové spracovanie finančných údajov).

Formulár žiadosti o licenciu FLEGT sa vypracuje počas fázy rozvoja systému overovania zákonnosti (SOZ), potom ho licenčný orgán zašle dotknutým osobám, najmä vývozcom, a zverejní ho.

Článok 5

Referenčné údaje o žiadosti sú zaregistrované v archíve žiadajúcej spoločnosti a musia byť rovnaké ako referenčné údaje predložené kancelárii licenčného orgánu.

Článok 6

Žiadosti predložené spoločnosťami zaregistruje licenčný orgán, ktorý im spätne zašle potvrdenie o prevzatí.

Článok 7

Dokumenty predložené žiadajúcou spoločnosťou (správne vyplnený formulár žiadosti a colné dokumenty uvedené v článku 4 tejto prílohy) sa zašlú Ústrednému inšpektorátu vodného a lesného hospodárstva (ÚIVLH), ktorý overí zákonnosť nákladu, v súvislosti s ktorým bola podaná žiadosť o licenciu a vydá stanovisko týkajúce sa súladu s predpismi. Použité postupy overovania sú opísané v prílohe V. Overenie inšpektorátom ÚIVLH je povinné.

Článok 8

Licenčný orgán vydá s odvolaním sa na stanovisko ÚIVLH:

— ak sa licencia udeľuje v Douale, dokument potvrdzujúci predbežné kladné stanovisko v skrátenej maximálnej lehote približne dvoch pracovných dní po prevzatí žiadosti, ak je v súlade s postupom opísaným v prílohe V overená zákonnosť nákladu, na ktorý sa vzťahuje licencia,

— ak sa licencia udeľuje v Bangui, licenciu v skrátenej maximálnej lehote približne dvoch pracovných dní po prevzatí žiadosti, ak je v súlade s postupom opísaným v prílohe V overená zákonnosť nákladu, na ktorý sa vzťahuje licencia.

Postup použitý v prípade nedodržania súladu je opísaný v prílohe V.

Výsledok overovania sa oznámi spoločnosti a archivuje ho Stredisko pre údaje o lesnom hospodárstve (SÚLH) rovnako ako kópie vydaných licencií. Licenčný orgán vedie na tento účel register.

Formality pre žiadosti o vydanie licencie budú vypracované vo fáze rozvoja SOZ, licenčný orgán ich potom oznámi dotknutým osobám, najmä potenciálnym vývozcom, a zverejní ich.

KAPITOLA 2

POŽIADAVKY TÝKAJÚCE SA LICENCIÍ FLEGT

Článok 9

Licencia FLEGT sa vydáva v papierovej alebo elektronickej forme.

Licencia obsahuje informácie uvedené v dodatku 1 v súlade s vysvetľujúcimi poznámkami v dodatku 2.

Článok 10

Licencia FLEGT platí odo dňa jej vydania.

Doba platnosti licencie FLEGT je šesť mesiacov. Dátum skončenia platnosti je uvedený v licencii.

Po skončení platnosti sa licencia pokladá za neplatnú. V prípade riadne preukázaných okolností vyššej moci sa licenčnému orgánu FLEGT môže predložiť nová žiadosť o licenciu.

V prípade zničenia dotknutých produktov z dreva sa licencia FLEGT stane neplatnou a zašle sa späť licenčnému orgánu.

Článok 11

Licencia v papierovej forme zodpovedá formátu uvedenému v dodatku 1.

Článok 12

Používa sa papier s hmotnosťou 120 gramov/m2.

Jeho formát je 21/29 cm (A4). Farby papierového formulára sú nasledujúce:

— biela v prípade formulára č. 1 „Originál“,

— žltá v prípade formulára č. 2 „Kópia pre colné úrady Únie“,

— zelená v prípade formulára č. 3 „Kópia pre stredoafrické colné orgány“,

— modrá v prípade formulára č. 4 „Kópia pre licenčný orgán“.

Článok 13

Licencie sa vypĺňajú na písacom stroji alebo na počítači. Podpíšu sa rukou.

Odtlačky pečiatky licenčného orgánu sa dávajú kovovou pečiatkou, najlepšie oceľovou. Pečiatku licenčného orgánu však môže nahradiť reliéfna pečiatka v kombinácii s perforovanými písmenami a číslicami. Na vyznačenie povolených množstiev použije licenčný orgán akýkoľvek nesfalšovateľný prostriedok, ktorý znemožňuje vloženie čísiel alebo dodatočných poznámok.

Formulár nesmie obsahovať ani škrty, ani opravy, pokiaľ nie je overená ich hodnovernosť pečiatkou a podpisom licenčného orgánu.

Licencie sú vytlačené a vypĺňané vo francúzštine.

Článok 14

Licencia sa vystavuje v štyroch vyhotoveniach, z ktorých dve sa odovzdajú žiadateľovi.

Po vyplnení, potvrdení, podpísaní a vyznačení dátumu licenčným orgánom:

— prvé vyhotovenie s označením „Originál“ sa odovzdá žiadateľovi na účely predloženia príslušným orgánom členského štátu Únie, v ktorom je zásielka, na ktorú sa vzťahuje licencia, predmetom vyhlásenia na prepustenie do voľného obehu,

— druhé vyhotovenie s označením „Kópia pre colné úrady Únie“ sa odovzdá žiadateľovi na účely predloženia príslušným colným orgánom členského štátu Únie, v ktorom je zásielka, na ktorú sa vzťahuje licencia, predmetom vyhlásenia na prepustenie do voľného obehu,

— tretie vyhotovenie s označením „Kópia pre stredoafrické colné úrady“ sa odovzdá colnému úradu SAR,

— štvrté vyhotovenie s označením „Kópia pre licenčný orgán“ bude archivovať licenčný orgán v SÚLH.

KAPITOLA 3

STRATENÁ, ODCUDZENÁ ALEBO ZNIČENÁ LICENCIA FLEGT

Článok 15

V prípade straty, odcudzenia alebo zničenia originálu a/alebo kópie pre colné úrady Únie môže držiteľ licencie alebo jeho oprávnený zástupca požiadať licenčný orgán o vydanie náhradného(-ých) dokladu(-ov) na základe dokladu alebo dokladov, ktorý(-é) má v držbe alebo ktorý(-é) bol(-i) predložený(-é) pri podávaní žiadosti o licenciu FLEGT.

V prípade straty, odcudzenia alebo zničenia kópie pre stredoafrické colné úrady môže držiteľ licencie požiadať licenčný orgán o vydanie náhradného dokladu.

Licenčný orgán vydá náhradný(-é) doklad(-y) do 24 hodín po prijatí žiadosti držiteľa licencie.

Náhradné doklady obsahujú všetky informácie a poznámky uvedené v licencii, ktorú nahrádzajú, vrátane jej čísla.

Náhradný(-é) doklad(-y) obsahuje(-ú) poznámku „Duplikát“.

V prípade straty, odcudzenia alebo zničenia náhradného dokladu nemožno vydať žiadny iný náhradný doklad.

Ak sa stratená alebo odcudzená licencia nájde, stane sa neplatnou a musí sa vrátiť licenčnému orgánu.

KAPITOLA 4

POCHYBNOSTI O PLATNOSTI LICENCIE FLEGT

Článok 16

V prípade pochybnosti o platnosti licencie alebo náhradného dokladu môžu príslušné orgány požiadať licenčný orgán o dodatočné overenie.

Ak to licenčný orgán považuje za potrebné, môže požiadať príslušné orgány, aby mu zaslali kópiu spochybnenej licencie alebo spochybneného náhradného dokladu.

Ak to licenčný orgán považuje za potrebné, odoberie licenciu a vydá opravené vyhotovenie s poznámkou, ktorej pravosť sa potvrdí pečiatkou „Duplikát“, ktoré odovzdá príslušným orgánom.

Ak sa potvrdí platnosť licencie, licenčný orgán to oznámi príslušným orgánom, najlepšie elektronicky, a zašle naspäť kópie licencie. Kópie takto spätne zaslané obsahujú poznámku potvrdené/overené uvedenú prostredníctvom odtlačku pečiatky „Potvrdené dňa …“.

Ak spochybnená licencia nie je platná, licenčný orgán to oznámi príslušným orgánom, najlepšie elektronicky.

PRÍLOHA V

SYSTÉM OVEROVANIA ZÁKONNOSTI (SOZ)

I. ÚVOD

1.1. Kontext

a) Prezentácia sektora

Územie SAR s celkovou rozlohou 623 000 km2 pokrývajú diverzifikované ekosystémy vrátane 54 000 km2 hustých lesov rozdelených na dva bloky: juhozápadný lesný masív, ktorý pokrýva 3 800 000 ha, a juhovýchodný masív, ktorý pokrýva 1 600 000 ha. V súčasnosti je predmetom priemyselnej ťažby dreva len juhozápadný lesný masív.

K dnešnému dňu je v prevádzke jedenásť lesných spoločností s priemernou ročnou produkciou približne 600 000 m3 guľatiny a 200 000 m3 reziva (zdroje: štatistické ročenky MVLPRH).

Hlavnými miestami určenia stredoafrického dreva sú: Európa, Ázia, Amerika a Afrika.

b) Štruktúry, ktoré sú v súčasnosti zodpovedné za kontrolu

Kontrolné štruktúry, ktoré efektívne vykonávajú funkciu kontroly v jednotlivých ministerských rezortoch tak na centrálnej úrovni, ako aj na úrovni decentralizovaných úradov, sú vymenované ďalej v texte.

— Ministerstvo vodného, lesného, poľovného a rybného hospodárstva (MVLPRH)

Na centrálnej úrovni: každodenne sa vykonávajú kontroly dokumentov, zatiaľ čo kontroly v teréne sa vykonávajú s rôznou frekvenciou (štvrťročnou alebo polročnou):

— Generálne riaditeľstvo pre vodné, lesné, poľovné a rybné hospodárstvo (GRVLPRH) prostredníctvom dvoch riaditeľstiev – riaditeľstva pre ťažbu dreva a lesný priemysel (RŤDLP) a riaditeľstva pre inventarizáciu a obhospodarovanie lesov (RIOL),

— Ústredný inšpektorát vodného a lesného hospodárstva (ÚIVLH),

— Stredisko pre údaje o lesnom hospodárstve (SÚLH),

— Mobilná zásahová a kontrolná skupina (MZKS) zložená zo zástupcov týchto ministerstiev: — Ministerstvo vodného, lesného, poľovného a rybného hospodárstva, — Ministerstvo financií a rozpočtu, — Ministerstvo národnej obrany (polícia),

— Riaditeľstvo pre právne a sporové veci (RPSV).

Na úrovni decentralizovaných úradov: frekvencia kontrol na decentralizovanej úrovni nie je osobitne vymedzená. Tieto kontroly môžu byť štvrťročné alebo polročné. Kontroly na hraničných miestach sa však vykonávajú každodenne pri každom prechode nákladného vozidla s nákladom:

— Generálne riaditeľstvo pre regionálne služby prostredníctvom regionálnych riaditeľstiev pre vodné a lesné hospodárstvo, prefektúrnych inšpektorátov a hraničných inšpektorátov.

— Ministerstvo životného prostredia a ekológie: — generálne riaditeľstvo pre životné prostredie, — ústredný inšpektorát pre oblasť životného prostredia a ekológie.

— Ministerstvo financií a rozpočtu: — generálny finančný inšpektorát, — generálne colné riaditeľstvo, — generálne daňové riaditeľstvo.

— Ministerstvo obchodu a priemyslu: — ústredný inšpektorát pre oblasť obchodu, — generálne riaditeľstvo pre obchod a hospodársku súťaž, — decentralizovaný úrad ministerstva obchodu pri jednotnom kontaktnom mieste.

— Ministerstvo štátnej služby, sociálneho zabezpečenia a pracovného začlenenia mladých ľudí: — ústredný inšpektorát práce, — rezortný inšpektorát práce, — riaditeľstvo pre vymáhanie a sporové veci Národnej sociálnej poisťovne, — generálne riaditeľstvo SAOVZ.

— Ministerstvo rozvoja vidieka a poľnohospodárstva.

— Ministerstvo spravodlivosti: — súdny inšpektorát, — predseda obchodného súdu, — registratúrne oddelenie obchodného súdu.

— Ministerstvo verejnej bezpečnosti a správy územia: — dopravná polícia.

c) Určenie oblastí, ktoré si vyžadujú zlepšenia

Uplatňovanie SOZ si vyžaduje zlepšenia v týchto oblastiach.

— Právny rámec: niektoré právne predpisy, najmä zákony rôznych zákonníkov (zákonník životného prostredia v decembri 2007, lesný zákonník v roku 2008), existujú v SAR na účely zlepšenia správy v jej lesnom hospodárstve. Práce na analýze a príprave dohody však ukázali, že stredoafrické právne predpisy týkajúce sa sektora lesného hospodárstva potrebujú byť doplnené.

— Inštitucionálny rámec: Ministerstvo vodného a lesného hospodárstva, ktoré ako prvé zodpovedá za riadenie tohto sektora, má určité problémy, pokiaľ ide o dotiahnutie svojej politiky do úspešného konca. Nezrovnalosti zistené pri kontrolách sa dajú vysvetliť týmito ťažkosťami: — súčasný nedostatok ľudských zdrojov a ich nízka kvalifikácia, — materiálne zdroje: ťažkosti sa týkajú sa nedostatočného dostatočného technického vybavenia na overovanie, logistických potrieb v oblasti zberu, spracovania a riadenia údajov a pracovného rámca, — finančné zdroje: SAR má vzhľadom na svoje obrovské potreby finančné ťažkosti. CAS-DF (osobitný účelový fond na rozvoj lesného hospodárstva), ktorý je jedným z finančných nástrojov na podporu sektora, je užitočný, ale nestačí na krytie potrieb a plnenie výziev v oblasti správy v lesnom hospodárstve. Okrem toho je niekedy nútený napĺňať neplánované potreby mimo sektora lesného hospodárstva.

Nezávislé monitorovanie

Občianska spoločnosť sa štruktúrovala v podobe platformy, ale právomoci a prostriedky sú v súčasnosti obmedzené a neumožňujú jej uskutočňovať nezávislé monitorovanie.

Nezávislý audit

SAR nemá v súčasnosti systém vonkajšieho auditu alebo nezávislého „pozorovania“ svojho systému lesného hospodárstva.

V prílohe IX sú navrhnuté dodatočné opatrenia na odstránenie niektorých z týchto zistených nedostatkov.

1.2. Rozsah pôsobnosti SOZ

Produkty, na ktoré sa vzťahuje SOZ, sú vymedzené v prílohe I.

SOZ sa vzťahuje na všetky súčasné zdroje produktov z dreva určených na vývoz. V roku 2010 sa to týka zdrojov v rámci:

— povolení na ťažbu dreva a obhospodarovanie lesov (PŤDOL),

— plantáží (nazývaných aj „oblasti zalesňovania“).

SOZ sa vzťahuje na drevo v režime tranzitu a na dovezené drevo. Používa sa aj v prípade dreva a produktov vyvezených na trhy mimo územia Únie.

SOZ sa naopak nevzťahuje na drevo vyťažené v rámci:

— lesov spoločenstiev a

— živnostenských povolení na ťažbu dreva.

Napriek tomu, že tieto ustanovenia stanovuje lesný zákonník, v SAR v skutočnosti doteraz neexistuje les spoločenstva, ani živnostenské povolenie na ťažbu dreva. Na tieto zdroje sa preto v SOZ neprihliada. Produkty z dreva pochádzajúce z lesov spoločenstiev alebo vyťažené na základe živnostenského povolenia na ťažbu by sa však mohli stať realitou a v budúcnosti by sa mali vyvážať do Únie. V SOZ sa teda na ne bude prihliadať.

Na vnútroštátny trh spotreby dreva sa SOZ opísaný v tejto dohode nevzťahuje. Miestne činnosti, ktoré pokrývajú vnútroštátnu spotrebu produktov z dreva, sa pravidelne kontrolujú podľa ustanovení stanovených mimo rámca tejto dohody. SOZ opísaný v dohode zaručuje, že vyvezené produkty nezahŕňajú produkty pochádzajúce z vnútroštátneho trhu.

2. VYMEDZENIE ZÁKONNOSTI A OVEROVANIE ZÁKONNOSTI DREVA

2.1. Tabuľky zákonnosti

SAR má právne predpisy (lesný zákonník, zákonník životného prostredia, colný zákonník CEMAC, všeobecný daňový zákonník, zákonník práce a sociálnych zákonov atď.), ako aj rôzne vykonávacie predpisy, ktorých príslušné ustanovenia týkajúce sa lesohospodárskej činnosti boli premietnuté do zásad, kritérií a ukazovateľov v dvoch tabuľkách zákonnosti (PŤDOL a plantáže) uvedené v prílohe II.

Pri niektorých ukazovateľoch nie je v týchto tabuľkách uvedený ku dňu parafovania tejto dohody odkaz na právny predpis. Upravené odkazy na zákony a iné právne predpisy (najmä odkazy uvedené v prílohe IX) sa vytvoria počas fázy vykonávania tejto dohody a pred vydaním prvej licencie FLEGT Stredoafrickou republikou. Tabuľky zákonnosti a všeobecnejšie SOZ sa budú aktualizovať podľa vývoja obsahu právnej úpravy. Prílohy k tejto dohode sa teda zmenia a doplnia na základe rozhodnutia spoločného výboru pre vykonávanie dohody podľa článku 26 tejto dohody.

V SAR nebol pridelený žiadny les spoločenstva alebo živnostenské povolenie. Tabuľky zákonnosti týkajúce sa lesov spoločenstiev a živnostenských povolení sa vypracujú počas vykonávania tejto dohody pred udelením prvých takýchto povolení.

2.2.